hotchpotch/miracl-hf-unified huggingface dataset:
เทศบาลตำบลลาดยาว
เทศบาลตำบลลาดยาวตำบลลาดยาว ตั้งอยู่ที่ อำเภอลาดยาว จังหวัดนครสวรรค์ เดิมมีฐานะเป็นสุขาภิบาลลาดยาว เมื่อได้มีพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542 จึงยกฐานะเป็นเทศบาลตำบลลาดยาว เมื่อวันที่ 25 พฤษภาคม 2542 ในพื้นที่ประมาณ 1,362.5 ไร่ 
ตำบลลาดยาวในอดีตมีสภาพแวดล้อมทั่วไปเป็นป่าหนาแน่นอุดมสมบูรณ์ ตัวเทศบาลลาดยาว เป็นชุมชนใหญ่ เป็นเมืองเกษตร และตั้งชุมชนค้าขายมานาน ภูมิประเทศ ทางด้านเหนือมีคลองม่วงพาดผ่าน เป็นลำคลองไม่ใหญ่แต่จัดว่าให้น้ำท่าอุดมสมบูรณ์ เพราะเป็นพื้นที่ชุ่มน้ำจึงประกอบไปด้วยบึงใหญ่บึงน้อย ในส่วนที่เป็นคลองแยกจากห้วยแม่วงศ์ มีชื่อเรียกว่าคลองใหญ่ซึ่ง นายหลง หมู่พยัคฆ์ ขุนลาดบริบาลเป็นข้าราชการผู้นำบุกเบิกพาพัฒนาทำคลองทดแยกน้ำเข้าสู่พื้นที่ คลองใหญ่แยกน้ำนั้นจึงเรียกอีกชื่อว่าคลองขุนลาด ซึ่งตั้งเป็นทางรับน้ำจากห้วยแม่วงศ์ สันนิษฐานว่าคำว่า “ ลาดยาว ” เรียกตามลักษณะภูมิประเทศซึ่งมีลักษณะเป็นทางน้ำไหลยาว หรือไม่ก็คงเรียกตามชื่อกำนันในสมัยแรก คือขุนลาด บริบาล (หลง หมู่พยัคฆ์)
ตำบลลาดยาว จากพื้นที่ 15 หมู่บ้าน มีดังนี้แหล่งท่องเที่ยวพื้นที่ใกล้เคียง คือ ทุ่งหินเทิน แก่งเกาะใหญ่ น้ำตกแม่เรวา น้ำตกคลองลาน น้ำตกปางน้ำไหล
เปาโล ดิบาลา
เปาโล บรูโน เอกเซกิเอล ดิบาลา (; เกิดวันที่ 15 พฤศจิกายน ค.ศ. 1993) เป็นนักฟุตบอลชาวอาร์เจนตินา ปัจจุบันเล่นให้กับยูเวนตุสและทีมชาติอาร์เจนตินา ในตำแหน่งกองหน้า ด้วยลักษณะรูปแบบการเล่นของเขาทำให้ได้รับฉายาว่า "ลาโฆยา"
หลังจากเริ่มเล่นฟุตบอลในอาร์เจนตินาในปี 2011 กับอินส์ติตูโตเดกอร์โดบา เขาย้ายไปเล่นให้กับปาแลร์โมสโมสรในอิตาลี ในปี 2012 เขาเล่นให้กับปาแลร์โม 3 ฤดูกาล โดยแบ่งเป็น 2 ฤดูกาลในเซเรียอา และชนะเลิศเซเรียเบ ในฤดูกาล 2013-14 ใน ค.ศ. 2015 เขาย้ายไปร่วมทีมยูเวนตุสโดยมีค่าตัวประมาณ 32 ล้านยูโรและได้ลงเล่นให้กับยูเวนตุสไปมากกว่า 100 นัด ชนะเลิศทั้งเซเรียอา และโกปปาอีตาเลียทั้ง 3 ปีที่เขาเล่นให้กับยูเวนตุส เขาได้เป็นผู้เล่นที่มีชื่ออยู่ในทีมแห่งปีของเซเรียอา 2 ครั้ง ดิบาลาได้ลงเล่นให้ทีมชาติอาร์เจนตินาครั้งแรกเมื่อปี 2015 และเป็นผู้เล่นที่ถูกเลือกติดทีมชาติอาร์เจนตินาชุดฟุตบอลโลก 2018
เปาโล ดิบาลา เกิดที่ลากูนาลาร์กาในเมืองกอร์โดบา ประเทศอาร์เจนตินา ปู่ของเขา บอแลสวัฟ ดือบาวา (Bolesław Dybała) มาจากเมืองกรัชญุฟในประเทศโปแลนด์ เขาย้ายมาลงหลักปักฐานที่ประเทศอาร์เจนตินาในช่วงสงครามโลกครั้งที่ 2 ครอบครัวของดิบาลามีเชื้อสายอิตาเลียนด้วยเช่นกันโดยเชื้อสายอิตาเลียนนั้นมากจากทางย่าของเขาซึ่งมีนามสกุลว่า ดา เมสซา (Da Messa) จากเมืองเนเปิลส์ ดิบาลาได้รับสัญชาติอิตาลีอย่างเป็นทางการในวันที่ 13 สิงหาคม ค.ศ. 2012
เสนาธิการทำเนียบขาว
เสนาธิการทำเนียบขาว () เป็นตำแหน่งสูงสุดตามธรรมเนียมของทำเนียบขาว ตำแหน่งของเสนาธิการเป็นตำแหน่งที่ใหม่กว่าบทบาทของเลขาธิการประธานาธิบดี สถาปนาขึ้นเมื่อปี ค.ศ. 1946 ในชื่อ ผู้ช่วยประธานาธิบดี ก่อนจะมาใช้ชื่อปัจจุบันในปี ค.ศ. 1961
เสนาธิการเป็นตำแหน่งได้รับการแต่งตั้งและขึ้นตรงต่อประธานาธิบดี โดยไม่ต้องใช้การรับรองจากวุฒิสภา
เสนาธิการคนปัจจุบันคือ จอห์น เอฟ. เคลลี ซึ่งดำรงตำแหน่งต่อจากไรนซ์ พรีบัส เมื่อวันที่ 31 กรกฎาคม ค.ศ. 2017
ไรนซ์ พรีบัส
ไรนโฮลด์ ริชาร์ด "ไรนซ์" พรีบัส (; ;) เกิดเมื่อวันที่ 18 มีนาคม ค.ศ. 1972 เป็นนักกฎหมายและนักการเมืองชาวอเมริกัน เคยดำรงตำแหน่งเสนาธิการทำเนียบขาว คนที่ 27 พรีบัสเป็นทั้งนักกฎหมายและนักการเมือง ทั้งยังเคยดำรงตำแหน่งประธานคณะกรรมาธิการแห่งชาติริพับลิกัน และประธานพรรคริพับลิกันรัฐวิสคอนซิน
เรือนไทยจุฬาลงกรณ์มหาวิทยาลัย
ศูนย์ส่งเสริมวัฒนธรรม 3 หรือ เรือนไทยจุฬาลงกรณ์มหาวิทยาลัย หรือที่เรียกกันสั้นๆในชื่อ เรือนไทยจุฬาฯ เป็นชุดเรือนไทยหมู่จำนวน 5 หลัง ออกแบบโดย เผ่า สุวรรณศักดิ์ศรี ศิลปินแห่งชาติ สาขาทัศนศิลป์ (สถาปัตยกรรมไทย) และ รศ.ภิญโญ สุวรรณคีรี ศิลปินแห่งชาติ สาขาทัศนศิลป์ (สถาปัตยกรรม) เริ่มก่อสร้างขึ้นในปี พ.ศ. 2530 ในโอกาสครบรอบ 70 ปี จุฬาลงกรณ์มหาวิทยาลัย โดยสมเด็จพระเทพรัตนราชสุดาฯ สยามบรมราชกุมารี เสด็จฯ มาทรงเป็นองค์ประธานในพิธียกเสาเอกเรือนไทยเมื่อวันที่ 7 เมษายน ใช้เวลาก่อสร้างแล้วเสร็จเพียงปีเดียว
เรือนไทยจุฬาลงกรณ์มหาวิทยาลัย ทั้งหมดก่อสร้างขึ้นด้วยไม้เต็งรัง ใช้วิธีการการเข้าไม้ตามแบบโบราณทุกประการ ไม่มีการใช้การยึดด้วยตะปู แต่ใช้วิธียึดด้วยแท่งไม้ ปัจจุบันเนื่องจากป้องกันความเสียหาย และเพื่อต้องการรักษาสภาพเรือนไทยให้นานที่สุด จึงได้มีการเปลี่ยนไปใช้เสา คสล. แทนการใช้เสาไม้ ในส่วนของเรือน มีการใช้ระบบการวางพื้นห้อง 2 รูปแบบ คือ ระบบตงและคาน และระบบรอดกับรา
ผังพื้นของเรือนไทยนี้ มีการจัดวางบันไดทางเข้าออกเป็น 3 ทาง และวางอาคารให้รวมเป็นหมู่ตามหลักนิยม โดยเรือนประธานทำหลังคาแฝด หน้าจั่วลายแสงอาทิตย์ ต่างจากเรือนอื่นๆ ซึ่งมีจั่วใบปรือ จั่วลูกฟักหน้าพรหม เป็นต้น ส่วนอาคารสำนักงาน หรือเทียบกับเรือนครัว ได้แยกออกจากเรือนหมู่ออกไป เช่นเดียวกับ ศาลากลางน้ำหรือ หอกลาง ซึ่งเป็นเรือนเครื่องสับ แต่ตกแต่งด้วยเครื่องลำยอง หน้าบันประดับตราพระเกี้ยวปิดทอง ที่สร้างแยกออกมาจากเรือนหมู่ ด้วยจุดประสงค์ที่ต้องการรับลมได้ดีกว่า ในชั้นใต้ถุน มีการขุดระดับดินเดิมลงไป เพื่อเพิ่มเนื้อที่ใช้สอยด้านล่าง ซึ่งไม่ทำลายระบบสัดส่วนเดิมของอาคาร ที่ไม่ต้องยกอาคารให้สูงขึ้น จนเกิดความชะลูด
ปัจจุบัน ทุกวันศุกร์แรกของเดือนจะมีการแสดงดนตรีและนาฏศิลป์ ที่มีชื่อเรียกว่า "จุฬาวาทิต" ณ เรือนไทยแห่งนี้
แกรนาเดียร์
แกรนาเดียร์ (Grenadier) เป็นทหารพิเศษที่ปรากฎอยู่ในทวีปยุโรป จัดตั้งขึ้นอย่างเป็นทางการครั้งแรกในรัชสมัยของพระเจ้าหลุยส์ที่ 14 แห่งฝรั่งเศส เพื่อทำหน้าที่เป็นพลขว้างระเบิดซึ่งมีขนาดราวลูกเบสบอล หรือปฏิบัติภารกิจจู่โจม ในช่วงแรกแกรนาเดียร์จะถูกคัดเลือกจากนายทหารที่แข็งแกร่งและกำยำที่สุด อย่างไรก็ตามในศตวรรษที่ 18 ก็ไม่ปรากฎว่ามีแกรนาเดียพลขว้างระเบิดอยู่อีก แต่ก็ยังคงถูกคัดเลือกจากผู้มีร่างกายกำยำเพื่อเป็นหน่วยทะลวงทัพข้าศึกในสนามรบ ประเทศฝรั่งเศสและอาร์เจนตินาได้จัดตั้งหน่วยแกรนาเดียร์ที่เรียกว่า แกรนาเดียร์พลม้า ไม่นานต่อมาสหราชอาณาจักรก็จัดตั้งแกรนาเดียร์พลม้าเช่นเดียวกัน
แนวคิดพลขว้างระเบิดนั้นปรากฎครั้งแรกในสมัยราชวงศ์หมิงของจีนซึ่งมีบันทึกว่าทหารจีนบนกำแพงเมืองจีนได้ขว้างลูกระเบิดใส่ข้าศึก สำหรับในยุโรปพบว่าพลขว้างระเบิดปรากฎครั้งแรกในสเปนและออสเตรีย และพลขว้างระเบิดก็ปรากฎอยู่ในอังกฤษเช่นกันในช่วงสงครามกลางเมืองอังกฤษ
Degeneracy
ในวิชากลศาสตร์ควอนตัม  ระดับพลังงานจะเกิดการDegenerateได้ก็ต่อเมื่อ สถานะทาง ควอนตัม (quantum) มีความแตกต่างกันตั้งแต่ 2 สถานะขึ้นไป หรือจะพูดได้อีกอย่างหนึ่งว่า สถานะทางกลศาสตร์ควอนตัมที่มีความแตกต่างกันตั้งแต่ 2 สถานะขึ้นไป มีค่าพลังงานที่เท่ากันนั้นแสดงว่าเกิดDegeneratcy จำนวนความแตกต่างนั้นบอกได้ถึงระดับพลังงานที่มีค่าเฉพาะ ซึ่งสามารถดูได้จาก Degre of Degenerate สามารถเขียนสมการทางคณิตศาสตร์โดยสมการของฮามิลโทเนียน (Hamiltonian)สำหรับระบบที่มีฟังก์ชันคลื่นที่อิสระต่อกันมากกว่า 1 ร่วมกับการมีค่าของระดับพลังงานเดียวกัน
Degeneracy เกิดขึ้นแบบพื้นฐานในหัวข้อกลศาสตร์สถิติ(statistic mechanics)กำหนดให้มีอนุภาคเท่ากับ Nอนุภาคในแบบ 3 มิติ (n, n, n)  ระดับพลังงานของอนุภาคแต่ละตัวจะมีฟังก์ชันคลื่นที่แตกต่างกันตามทิศทางการเคลื่อนที่แต่จะมีค่าพลังงานที่เท่ากัน
จากตารางข้างบนสามารถอธิบายเพิ่มเติมได้ว่าที่สถานะควอนตัมที่เหมือนกันนั้นจะไม่มีค่า Degree of degeneracy แต่หากสาถนะทางควอนตัมมีความแตกต่างกันแล้วนั้นจะมีค่า Degree of degeneracy ที่เป็นค่าเฉพาะและมีค่าของพลังงานที่เท่ากันด้วย แต่เราไม่สามารถที่จะบอกได้ว่าค่า Degree of degeneracy ที่เหมือนกันจะมีค่าพลังงานที่เท่ากัน ทั้งนี้เป็นเพราะว่าค่าสถานะทางควอนตัมต่างๆมีค่าไม่เท่ากัน
ชิโระอิโคะอิบิโตะ
ชิโระอิโคะอิบิโตะ () เป็นขนมคุกกี้แบบยุโรป จัดจำหน่ายโดยบริษัทผลิตลูกกวาดชื่อ อิชิยะ ในซัปโปะโระ ฮอกไกโด ซึ่งมีลักษณะเป็นขนมคุกกี้สอดไส้ช็อกโกแลต ฉลากมี 2 สี คือสีขาว (ไส้ไวต์ช็อกโกแลต) และสีดำ (ไส้มิลค์ช็อกโกแลต) เริ่มวางจำหน่ายครั้งแรกเมื่อปี พ.ศ. 2519
กรอสซูลาร์
กรอสซูลาร์ เป็นแร่แคลเซียม-อะลูมิเนียมที่อยู่ในตระกูลของโกเมน ที่มีสูตรเคมี CaAl(SiO)
กรอสซูลาร์ไม่ควรถูกเรียกว่า"กรอสซูลาไรต์" เพราะกรอสซูลาไรต์เป็นชื่อของหินชนิดหนึ่ง
"เฮสโซไนต์" หรือ "ซินนามอน สโตนส์ (Cinnamon stone)" เป็นชนิดของกรอสซูลาร์ที่พบได้มากที่สุด โดยมีสูตรเคมีปกติ คือ CaAlSiO โดยมีชื่อมาจาก (hēssōn) ที่มีความหมายว่า"ด้อยกว่า" ทั้งนี้เพราะมีค่าความแข็งและความหนาแน่นน้อยกว่าโกเมนชนิดอื่นๆ
อุทยานแห่งชาติมือริทซ์
อุทยานแห่งชาติมือริทซ์ () เป็นอุทยานแห่งชาติในรัฐเมคเลินบวร์ค-ฟอร์พ็อมเมิร์นของประเทศเยอรมนี ตั้งอยู่ระหว่างกรุงเบอร์ลินกับเมืองรอสทอค อุทยานนี้จัดตั้งขึ้นเมื่อปี ค.ศ. 1990 กินพื้นที่ 318 ตารางกิโลเมตร หรือ 198,750 ไร่
อุทยานนี้แบ่งพื้นที่ออกเป็นสองส่วน ส่วนแรกคือ มือริทซ์ (Müritz) เป็นพื้นที่ตั้งแต่ชายฝั่งทางตะวันออกของทะเลสาบมือริทซ์ไปจนถึงเมืองนอยชเตรลิทซ์ และส่วนที่สองคือ เซอร์ราน (Serrahn) ส่วนนี้มีพื้นที่เล็กกว่าส่วนแรกตั้งอยู่ทางตะวันออกของเมืองนอยชเตรลิทซ์ ภูมิประเทศของอุทยานแห่งชาตินี้เป็นภูมิประเทศแผ่นดินต่ำทำให้ในบางจุดเกิดเป็นกองตะกอนธารน้ำแข็ง กว่า 65% ของอุทยานเป็นป่าและ 12% เป็นทะเลสาบ
สัตว์ป่าขึ้นชื่อที่อาศัยอยู่ในอุทยานนี้ได้แก่ กวางแดง, นกกระเรียน, อินทรีหางขาว และเหยี่ยวออสเปร ส่วนสัตว์ชนิดอื่น ๆ ก็อาทิ นกยางแดงใหญ่, นกพงขลุ่ย, นกทะเลขาแดง, นกทะเลขาเขียว, นกกระสาดำ, นกเป็ดน้ำยูเรเซีย, เป็ดลาย และ นกสติ๊นท์
ห้องเสียงสะท้อน (สื่อ)
ในสื่อข่าวสาร คำว่า ห้องเสียงสะท้อน () เป็นคำเปรียบเทียบถึงห้องที่ออกแบบให้มีการสะท้อนเสียงกลับไปมา หมายถึงสถานการณ์ที่ข้อมูล ความคิด ความเชื่อหนึ่งๆ ถูกขยายหรือถูกสนับสนุนผ่านการสื่อสารและการทำซ้ำภายในระบบหนึ่งๆ ใน "ห้อง" นี้ แหล่งที่มาของข้อมูลนั้นๆ มักไม่ถูกตั้งคำถาม มุมมองที่แตกต่างหรือท้าทายต่อข้อมูลเดิมมักถูกปิดกั้น หรือถูกนำเสนอน้อยกว่าข้อมูลที่สอดคล้องกัน
พระภาวนาวิสุทธิญาณเถร (แบน ธนากโร)
พระภาวนาวิสุทธิญาณเถร หรือ หลวงปู่แบน ธนากโรเป็นพระสายกรรมฐานรูปหนึ่ง ผู้เป็นสหธรรมิกผู้ใกล้ชิดกับพระธรรมวิสุทธิมงคล (บัว ญาณสมฺปนฺโน)และรับการวางใจจากหลวงตามหาบัว ให้เป็นเสาหลักของคณะพระกรรมฐานสายหลวงปู่มั่น
หลวงปู่แบน นามเดิมว่า สุวรรณ กองจินดา เกิดเมื่อวันที่ 2 กรกฎาคม พ.ศ. 2471 ณ บ้านหนองบัว ตำบลหนองบัว อำเภอเมือง จังหวัดจันทบุรี บิดาชื่อนายเล็ก มารดาชื่อ นางหลิม กองจินดา มีอาชีพทำสวนทำไร่ ซึ่งเป็นอาชีหลักของชาวจังหวัดจันทบุรี
หลวงปู่แบนได้อุปสมบท เมื่อวันที่ 24 พฤษภาคม พ.ศ. 2493 ณ วัดเกาะตะเคียน ตำบลหนองบัว อำเภอเมือง จังหวัดจันทบุรี โดยมีพระอมรโมลี เป็นพระอุปัชฌาย์ พระครูพิพัฒน์พิหารการ เป็นพระกรรมวาจาจารย์
เนื่องจากศรัทธาในวัตรปฏิบัติของหลวงปู่กงมา จิรปุญโญ ภายหลังได้ติดตามหลวงปู่กงมามาที่วัดดอยธรรมเจดีย์ จนหลวงปู่กงมามรณภาพ ท่านเป็นผู้มีความเด็ดเดี่ยว รักษาข้อวัตรปฏิบัติของครูบาอาจารย์พระกรรมฐาน สายหลวงปู่มั่น ภูริทตฺโต ไว้อย่างเคร่งครัด เป็นที่เคารพของพระบรมวงศานุวงศ์
นอกจากนี้ ท่านยังสร้างสาธารณะกุศลอีกมากมาย เช่น สร้างโรงพยาบาลพระอาจารย์แบน ธนากโร ที่อำเภอภูพาน จังหวัดสกลนคร เป็นต้น
รายชื่อโรงไฟฟ้าในลาว
รายชื่อในหน้านี้ทั้งหมดเป็นรายชื่อโรงไฟฟ้าในลาว
ไคด์ออฟบลู
ไคด์ออฟบลู () เป็นสตูดิโออัลบั้ม ของ ไมล์ส เดวิส ศิลปินเพลงแจ๊ส ทรัมเป็ต อัลบั้มได้รับการเปิดตัวเมื่อวันที่ 17 สิงหาคม ค.ศ. 1959 ผ่านทางค่าย โคลัมเบีย โดยใช้เวลาบันทึกเสียงในวันที่ 2 มีนาคม และ 22 เมษายน ค.ศ. 1959 ที่สตูดิโอถนนหมายโคลัมเบียหมายเลข 30 กรุงนิวยอร์ก ในการบันทึกเสียงประกอบด้วย ไมล์ส เดวิส มือทรัมเป็ต ทำหน้าที่เป็นหัวหน้าวง และสมาชิกร่วมวงอื่นอีกห้าคน ได้แก่ บิล อีแวนส์ มือเปียโน จิมมี คอปป์ มือกลอง พอล แชมเบอรส์ มือเบส จอห์น คอลเทรนและ จูเลียน "แคนนอนบอลล์" แอดเดอร์ลีย์ มือแซ็กโซโฟน และในเครดิตยังประกอบด้วย วินตัน เคลลี ที่เป็นมือเปียโน ในเพลงเดียว
ภายหลังที่บิล อีแวนส์ เข้าร่วมวงกับเดวิส เดวิสได้เริ่มทดลองแจ๊สแบบโมดัล ในอัลบั้ม "Milestones" (1958) ก่อนจะนำไปสู่การใช้การเรียงลำดับของโน๊ตในสเกลไดอะโทนิคใหม่ทั้งหมดในอัลบั้มนี้ ซึ่งนับว่าแตกต่างจากงานดนตรีช่วงแรกของเขาที่ยึดสไตล์การเล่นแจ๊สแบบฮาร์ดบ็อบ ออกอย่างสิ้นเชิง
ไคด์ออฟบลู ได้กลายเป็นอัลบั้มที่มียอดจำหน่ายสูงสุดของเดวิส และยังเป็นอัลบั้มแจ๊สที่มียอดจำหน่ายสูงที่สุดตลอดกาลอีกด้วย แม้ว่ายอดที่ชัดเจนจะยังไม่ได้รับคำยืนยันอย่างชัดเจนก็ตาม ในวันที่ 7 ตุลาคม ค.ศ. 2008 อัลบั้มนี้ก็ได้รับการยืนยันระดับแผ่นเสียงทองคำขาว x4 จากสมาคมอุตสาหกรรมบันทึกเสียงของสหรัฐ (RIAA)
ไคด์ออฟบลู นับเป็นงานระดับมาสเตอร์พีสของเดวิส ได้รับการยกย่องจากนักวิจารณ์หลายสำนัก ให้เป็นอัลบั้มแจ๊สที่ยิ่งใหญ่ที่สุดเท่าที่เคยมีการบันทึกมา และหนึ่งในอัลบั้มที่ดีที่สุดตลอดกาล อัลบั้มนี้ในเวลาต่อมาก็ได้แผ่อิทธิพลสู่แจ๊ส ร็อก และดนตรีคลาสสิกมากมาย จนได้รับยกย่องให้เป็นหนึ่งในอัลบั้มที่ทรงอิทธิพลที่สุดอัลบั้มเท่าที่มีการบันทึกมาอีกด้วย ไคด์ออฟบลู นับเป็นหนึ่งใน 50 การบันทึกเสียง ที่ได้รับยกย่องให้เป็นการบันทึกเสียงแห่งชาติ เข้าสู่หอสมุดรัฐสภา สหรัฐอเมริกา และในปี ค.ศ. 2003 อัลบั้มก็ได้ติดอันดับที่ 12 ของนิตยสารโรลลิงสโตน บนหัวข้อ 500 อัลบั้มที่ยิ่งใหญ่ที่สุดตลอดกาล
"บิลบอร์ด" (อเมริกาเหนือ)
ห่วงพยุงในช่องคลอด
ห่วงพยุงในช่องคลอด () เป็น อุปกรณ์ทางการแพทย์ซึ่งใส่เข้าไปในช่องคลอด เพื่อช่วยพยุง หรือเพื่อเป็นช่องทางการให้ยา
ห่วงพยุงในช่องคลอดที่ใช้รักษาโรค เป็น เครื่องมือทางการแพทย์คล้ายกับวงแหวนรอบนอกของหมวกครอบปากมดลูก (diaphragm) ห่วงพยุงในช่องคลอดที่ใช้รักษาโรคถูกใช้เพื่อพยุงมดลูก ช่องคลอด กระเพาะปัสสาวะ หรือ ไส้ตรง ห่วงพยุงในช่องเป็นตัวเลือกหนึ่งในการรักษาอาการอวัยวะสืบพันธุ์สตรีหย่อน ห่วงพยุงในช่องคลอดมักถูกใช้รักษาการหย่อนของช่องคลอดเป็นส่วนใหญ่ นอกจากนี้ยังถูกใช้รักษาอาการกลั้นปัสสาวะไม่อยู่ มดลูกคว่ำ (retroverted uterus) ภาวะอุ้งเชิงกรานหย่อนเนื่องจากกระเพาะปัสสาวะหย่อนลงมาในช่องคลอด (Cystocele) และ โรคกระเปาะทวารหนัก (Rectocele) ในประวัติศาสตร์อาจมีการใช้ห่วงพยุงในช่องคลอดเพื่อทำแท้ง
ผลข้างเคียงที่มักถูกพบเมื่อใช้ห่วงพยุงในช่องคลอด ได้แก่ โอกาสพบการตกขาว (Vaginal Discharge) มากขึ้น การระคายเคืองในช่องคลอด การฉีกขาด เลือดออก และการปวดขณะมีเพศสัมพันธ์
เจ้าชายนารูฮิโกะ เจ้าฮิงาชิกูนิ
พลเอก เจ้าชายนารูฮิโกะ เจ้าฮิงาชิกูนิ () ทรงเป็นพระอนุวงศ์ญี่ปุ่นและพลเอกแห่งกองทัพจักรวรรดิญี่ปุ่น และทรงได้รับการโปรดเกล้าให้เป็นนายกรัฐมนตรีเพียงหนึ่งเดือนก่อนหน้าที่ญี่ปุ่นจะยอมจำนนในสงครามโลกครั้งที่สอง และทรงลาออกหลังญี่ปุ่นยอมจำนนได้เจ็ดวัน นอกจากนี้ยังทรงเป็นพระสสุระ (พ่อสามี) ในเจ้าหญิงชิเงโกะ เจ้าเทรุ พระราชธิดาองค์ใหญ่ในจักรพรรดิโชวะ
เจ้าฮิงาชิกูนิถือเป็นนายกรัฐมนตรีเพียงคนเดียวในประวัติศาสตร์ญี่ปุ่นที่เป็นสมาชิกพระราชวงศ์ และยังเป็นนายทหารคนสุดท้ายจากกองทัพที่ได้ดำรงตำแหน่งนายกรัฐมนตรี เจ้าฮิงาชิกูนิยังทรงเป็นผู้ก่อตั้งสถาบันเทคโนโลยีชิบะ
เจ้าชายนารูฮิโกะประสูติในนครเกียวโต เป็นโอรสของเจ้าชายอาซาฮิโกะ เจ้าคูนิ ที่เกิดกับท่านหญิงเทราโอะ อูตาโกะ นางข้าหลวงในราชสำนัก เจ้าคูนิพระบิดาของพระองค์นั้นเป็นโอรสของเจ้าชายคูนิอิเอะ ซึ่งเป็นเจ้าฟุชิมิองค์ที่ 20 ซึ่งเป็นหนึ่งในตำแหน่งเจ้าสืบตระกูลที่เก่าแก่ที่สุด เจ้าฮิงาชิกูนิเป็นพี่น้องต่างมารดากับเจ้าชายคูนิโยชิ เจ้าคูนิ พระบิดาในสมเด็จพระจักรพรรดินีโคจุงผู้เป็นพระอัครมเหสีในจักรพรรดิโชวะและพระชนนีของสมเด็จพระจักรพรรดิอากิฮิโตะ
เจ้าชายนารูฮิโกะได้รับพระราชทานราชทินนามจากจักรพรรดิโชวะเป็น เจ้าฮิงาชิกูนิ (東久邇宮) เมื่อวันที่ 3 พฤศจิกายน ค.ศ. 1906
เจ้าฮิงาชิกูนิเสกสมรสกับเจ้าหญิงโทชิโกะ เจ้ายาซุ พระราชธิดาองค์ที่ 9 ในจักรพรรดิเมจิเมื่อวันที่ 18 พฤษภาคม ค.ศ. 1915 มีพระโอรสด้วยกัน 4 พระองค์คือ:
หลังจากที่กองทัพญี่ปุ่นเป็นฝ่ายเพลี่ยงพล้ำในศึกต่างๆและการทิ้งระเบิดปรมาณู พลเอกเจ้าฮิงาชิกูนิก็เริ่มเป็นฝ่ายต่อต้านนโยบายสู้ตายของกองทัพ เขาพยายามเรียกร้องให้รัฐบาลยอมรับปฏิญญาพ็อทซ์ดัมของฝ่ายสัมพันธมิตร ได้รับโปรดเกล้าจากจักรพรรดิโชวะให้ดำรงตำแหน่งนายกรัฐมนตรีเมื่อวันที่ 17 สิงหาคม ค.ศ. 1945 แทนที่พลเรือเอก คันตาโร ซูซูกิ โดยรัฐบาลฮิงาชิกูนิมีภารกิจอยู่สองประการคือ ประการแรกคือกองทัพทั้งหมดยุติความเป็นศัตรูและถอนกำลังทหาร และประการที่สองคือ ทำให้ประชาชนชาวญี่ปุ่นวางใจว่าสถาบันจักรพรรดิจะได้รับความคุ้มครองและอยู่รอดปลอดภัย อย่างไรก็ตาม เจ้าฮิงาชิกูนิลาออกจากตำแหน่งหลังยอมจำนนได้เจ็ดวันเนื่องจากข้อพิพาทเรื่องกองทัพสหรัฐจะให้ญี่ปุ่นยกเลิกกฎหมายรักษาความสงบ ค.ศ. 1925
หลังจากที่ทรงลาออกจากตำแหน่งนายกรัฐมนตรี ต้นปี ค.ศ. 1946 ได้ทรงให้สัมภาษณ์กับหนังสือพิมพ์"โยมิอูริโฮจิ"และ"เดอะนิวยอร์กไทมส์"ว่า สมาชิกพระราชวงศ์ต่างยินยอมที่จะให้สมเด็จพระจักรพรรดิฮิโรฮิโตะสละราชสมบัติ โดยที่เจ้าทากามัตสึจะทรงเป็นผู้สำเร็จราชการแผ่นดินไปจนกว่ามกุฎราชกุมารอากิฮิโตะจะเจริญพระชันษา อย่างไรก็ตาม แนวคิดนี้ถูกคัดค้านจากนายกรัฐมนตรีจิจูโร ชิเดฮาระและรัฐมนตรีกระทรวงวัง
ในค.ศ. 1946 เจ้าฮิงาชิกูนิได้ทูลขอลาออกจากพระราชวงศ์ไปเป็นสามัญชนแต่องค์จักรพรรดิไม่ทรงยินยอม อย่างไรก็ตาม เมื่อวันที่ 17 ตุลาคม ค.ศ. 1947 สหรัฐอเมริกาได้ล้มเลิกระบอบคาโซกุของญี่ปุ่น ทำให้สมาชิกราชสกุลต่างๆรวมถึงเจ้าฮิงาชิกูนิถูกถอดยศและฐานันดรรวมถึงถูกริบทรัพย์บางส่วน
อดีตเจ้าฮิงาชิกูนิถึงแก่อนิจกรรมด้วยอาการหัวใจล้มเหลวเมื่อวันที่ 20 มกราคม ค.ศ. 1990 ในกรุงโตเกียว ขณะมีพระชันษา 102 ปี 48 วัน
เอฟซีดับเบิลยู ดีวาส์ แชมเปียนชิพ
เอฟซีดับเบิลยู ดีวาส์ แชมเปียนชิพ (FCW Divas Championship) เป็นเข็มขัดแชมป์หญิงของค่ายพัฒนาทักษะ ฟลอริดาแชมเปียนชิปเรสต์ลิง ก่อตั้งขึ้นเมื่อวันที่ 10 มิถุนายน ค.ศ. 2010 และเข็มขัดได้ยุบลงในวันที่ 14 สิงหาคม ค.ศ. 2012
สมการชเรอดิงเงอร์ใน 3 มิติ
ปัญหาที่สำคัญหนึ่งในกลศาสตร์ควอนตัม คือ อนุภาคในศักย์ทรงกลมสมมาตร กล่าวคือ มีศักย์ที่ขึ้นอยู่กับระยะห่างระหว่างอนุภาคและจุดศูนย์กลางที่กำหนดไว้ โดยเฉพาะอย่างยิ่ง ถ้าอนุภาคนั้น คือ อิเล็กตรอนและมีศักย์เป็นไปตามกฎของคูลอมบ์ ปัญหานี้จะสามารถใช้อธิบายอะตอมหรือไอออนของไฮโดรเจน
ในกรณีทั่วไป ฮามิลโตเนียนของอนุภาคในศักย์ทรงกลมสมมาตร เป็นไปตามสมการ
formula_1
เมื่อ   formula_2 คือ มวลของอนุภาค
formula_3 คือ ตัวดำเนินการโมเมนตัม
formula_4 คือ พลังงานศักย์ ขึ้นอยู่กับ r เท่านั้น
ฟังก์ชันคลื่นที่เป็น Eigen function และพลังงาน (Eigenvalues) สามารถหาได้จากการแก้สมการชเรอดิงเงอร์ โดยมีรูปทั่วไปใน 3 มิติ เป็น
formula_5
ปกติที่ใช้กันมากในวิชาฟิสิกส์จะเป็นการแก้สมการชเรอดิงเงอร์ในพิกัดฉากและพิกัดทรงกลม ซึ่งระบบพิกัดทรงกลมจะใช้ได้เหมาะสมมากกว่า เนื่องจากความเป็นทรงกลมสมมาตรของระบบ (อนุภาค) และวิธีหนึ่งที่จะช่วยในการแก้สมการได้สะดวกขึ้น คือ วิธีการแยกตัวแปร (Separation of variable)
พิจารณาพิกัดทรงกลม (r, θ, φ) ตามรูปด้าน
โดยระบุ ทิศทางของเวกเตอร์ r เป็นระยะทาง r จากจุดกำเนิด
มุม θ (เซต้า) มีทิศทำมุมกับแกน Z
มุม φ (ฟี) โปรเจกชั่นของทิศทางบนระนาบ x-y มีทิศทำมุมกับแกน x
ซึ่งมีความสัมพันธ์กับพิกัดฉากตามสมการ
formula_6
ดังนั้นจากสมการชเรอดิงเงอร์ใน 3 มิติ (1) สามารถเขียนสมการชเรอดิงเงอร์ในพิกัดทรงกลมได้เป็น
formula_7
เมื่อ ตัวดำเนินการลาปราส (formula_8) ในพิกัดทรงกลม เป็น
formula_9
ใช้วิธีการแยกตัวแปร โดยกำหนดให้ ฟังก์ชันคลื่นสามารถแยกเป็นฟังก์ชันที่ขึ้นกับ r คูณกับฟังก์ชันที่ขึ้นกับ θ และ φ ตามสมการ
formula_10
หลังจากแก้สมการชเรอดิงเงอร์ตามสมการ (2) จะได้สมการทั้งหมด ดังนี้
formula_11
เมื่อ formula_12
โดย สมการ (3) เรียกว่า Radial equation
สมการ (4) เป็นส่วนของ Angular equation
พิจารณาส่วนของมุม (Angular) ตามสมการ (4) ซึ่งนักฟิสิกส์พยายามที่จะใช้วิธีการแยกตัวแปร เพื่อแยกตัวแปรเกี่ยวกับมุม ให้อยู่ในรูป formula_13แต่ไม่สามารถแยกตัวแปร formula_14 กับ formula_15 ให้เป็นอิสระต่อกันได้ และจากสมการ (4) จะได้
ได้คำตอบในส่วนของมุมเป็น
formula_18
โดย formula_19 และเรียก l ว่า Orbital angular momentum quantum number
formula_20 และเรียก m ว่า Magnetic quantum number
และเรียก formula_21 ว่า Spherical harmonics ซึ่งจะมีสมบัติ Orthonormal ตามสมการ
formula_22
จากสมการ (3) เราจะสามารถแก้สมการได้ง่ายขึ้น ถ้าทำการเปลี่ยนตัวแปร โดยกำหนดให้ formula_23
จัดรูปใหม่จะได้ formula_24
จะพบว่ามีรูปแบบเหมือนกับสมการชเรอดิงเงอร์ใน 1 มิติ ยกเว้นจะมีเทอมของศักย์ยังผล (Effective potential) เพิ่มเข้ามา
formula_25
ตัวดำเนินการโมเมนตัมเชิงมุม L หาค่าได้จากผลคูณเชิงเวกเตอร์ของตัวดำเนินการตำแหน่งของฟังก์ชันคลื่น r กับ ตัวดำเนินการโมเมนตัม p  ตามสมการ formula_26 ซึ่งจะคล้ายคลึงกับการนิยาม โมเมนตัมเชิงมุมในกลศาสตร์ดั้งเดิม
เนื่องจาก formula_27
ดังนั้น จะได้
formula_28
เมื่อ formula_29
ถ้านำ formula_30ไป operate กับ formula_21 จะได้
formula_32
จะพบว่าในวงเล็บ () ของสมการ (6) จะตรงกับสมการ (4) โดยมี formula_33 เป็น eigenvalue เขียนสมการใหม่เป็น
formula_34
และถ้าพิจารณา L ในแนวแกน Z จะได้
formula_35
https://en.wikipedia.org/wiki/Particle_in_a_spherically_symmetric_potential
https://en.wikipedia.org/wiki/Schr%C3%B6dinger_equation
https://en.wikipedia.org/wiki/Spherical_harmonics
Pouteria lucuma
Pouteria lucuma เป็นผลไม้กึ่งเขตร้อนซึ่งมีถิ่นกำเนิดในแถบหุบเขาแอนดีส และนิยมปลูกกันในชิลี, เปรู และเอกวาดอร์ ในภาษาสเปน พรรณไม้ชนิดนี้มีชื่อเรียกโดยทั่วไปว่า ลูกูโม () ส่วนผลเรียกว่า ลูกูมา ()
มีการค้นพบเครื่องปั้นดินเผาที่ทำเป็นรูปทรงผลของ "P. lucuma" ที่สถานที่ฝังศพของชนพื้นเมืองสมัยโบราณบริเวณชายฝั่งเปรู ชนพื้นเมืองในวัฒนธรรมโมเชรักการทำเกษตร และมักจะแสดงรูปทรงผักและผลไม้ (รวมทั้ง "P. lucuma") ในงานศิลปะของตน
ในเปรู ฤดูเก็บเกี่ยวผลของ "P. lucuma" จะอยู่ในเดือนตุลาคมถึงเดือนมีนาคม ส่วนในชิลี ฤดูเก็บเกี่ยวจะอยู่ในเดือนมิถุนายนถึงเดือนพฤศจิกายน
ในเวียดนามเรียกพรรณไม้ชนิด "P. lucuma" ว่า "เก็ยจึ๊งก่า" (, แปลตรงตัวว่า "ต้นไข่ไก่") หรือ "เลกีมา" () ชื่อหลังนี้สันนิษฐานว่ามาจากชื่อวิทยาศาสตร์ของพรรณไม้ คือ "lucuma" ชื่อเลกีมาได้รวมอยู่ในรายชื่อพายุไต้ฝุ่นซึ่งเวียดนามเป็นผู้เสนอชื่อไป และได้ใช้เป็นชื่อพายุซึ่งต่อมาได้เข้าโจมตีเวียดนามภาคเหนือและกลาง ทำให้มีผู้เสียชีวิต 42–55 คน เมื่อวันที่ 10 มีนาคม พ.ศ. 2550
จิวหอง
จิวหอง ( , ? — ?) ขุนศึกแห่ง ง่อก๊ก มีชื่อรองว่า จื่อหวี () เป็นชาวตำบลหยินเซิ้น เมืองอู่จวิ้น (ลำกุ๋น) มีบทบาทสำคัญเมื่อ ค.ศ. 228 ในการลวง โจฮิว () ขุนพลของ วุยก๊ก ให้เข้ามายังที่ซุ่มและโจมตีจนแตกพ่ายไป
เปียนสี
เปียนสี () ภรรยาของโจโฉและเป็นพระราชมารดาของ พระเจ้าเว่ยเหวิน หรือ พระเจ้าโจผี ปฐมจักรพรรดิแห่ง ราชวงศ์วุย
นางเปียนสีเกิดเมื่อวันที่ 30 ธันวาคม ค.ศ. 159 ที่ไป่ถิงในครอบครัวที่มีฐานะยากจนทำให้นางต้องไปทำงานเป็นนางคณิกากระทั่ง โจโฉ ได้มาไถ่ตัวนางออกจากหอนางโลมจนกระทั่ง ค.ศ. 187 ขณะอายุได้ 28 ปีนางได้ให้กำเนิดบุตรชายคนที่ 2 ของโจโฉแต่เป็นบุตรชายคนแรกของนางคือ โจผี ทำให้ในปีต่อมาคือ ค.ศ. 188 โจโฉได้รับนางเป็นอนุภรรยาอย่างเป็นทางการ
ใน ค.ศ. 220 หลังจากที่โจผีได้โค่นล้ม ราชวงศ์ฮั่นตะวันออก และสถาปนาตนเองขึ้นเป็นพระเจ้าเว่ยเหวินพระองค์ก็ได้สถาปนาพระราชมารดาให้มีศักดิ์เทียบเท่าจักรพรรดินีมีพระนามว่า จักรพรรดินีอู่เซฺวียน กระทั่งพระองค์ได้สิ้นพระชนม์เมื่อวันที่ 9 กรกฎาคม ค.ศ. 230 ในรัชสมัย พระเจ้าโจยอย ผู้เป็นพระราชนัดดาเมื่อพระชนมายุได้ 70 พรรษา
พระครูวิบูลย์ปัญญาวัฒน์ (ผาด ฐิติปญฺโญ)
พระครูวิบูลย์ปัญญาวัฒน์ หรือหลวงปู่ผาด ฐิติปัญโญ พระเกจิแห่งวัดบ้านกรวด จังหวัดบุรีรัมย์
หลวงปู่ผาด เกิดเมื่อ 3 พฤษภาคม พ.ศ. 2454 ที่บ้านดู่ ต.ปราสาท อ.ปราสาท จ.สุรินทร์ บืดาชื่อนายเอี้ยง มารดาชื่อนางเตียบ ดิบประโคน มีพี่น้อง 4 คน ท่านเป็นคนที่ 3 ได้บรรพชาเป็นสามเณรเมื่อปี พ.ศ.2470 ที่วัดบ้านพลับ ต.ทุ่งมน อ.ปราสาท จ.สุรินทร์ บวชได้ 2 พรรษาก็สิกขาไปช่วยบิดามารดาทำไร่ทำนา ต่อมาปี พ.ศ.2476 ขณะมีอายุ 22 ปี ได้อุปสมบทที่วัดบ้านกรวด อ.บ้านกรวด จ.บุรีรัมย์
ท่านจาริกไปยังที่ต่างๆ เพื่อศึกษาหาความรู้ทางพระเวทย์ วิชาแพทย์แผนโบราณ ตามความนิยมของชาวบ้าน ในสมัยนั้น ได้ไปเล่าเรียนเวทวิทยาอาคมที่จังหวัดอุดรมีชัย ถึง 3 ปี และเคยธุดงค์ไปศึกษาวิชาอาคมที่นครวัด ประเทศเขมร เป็นเวลา 8 ปี ท่านเป็นเจ้าอาวาสวัดบ้านกรวดเมื่อ พ.ศ. 2495 ต่อจากหลวงปู่หริ่ง ท่านเป็นพระที่รักสันโดษ พูดน้อย และท่านได้สร้างพระเครื่อง วัตถุมงคลไว้มากมาย
เคยมีเรื่องเล่าว่าครั้งหนึ่งมีคณะศรัทธาชาวบ้านกรวดนั้นเดินทางไปกราบนมัสการ “หลวงพ่อคูณ ปริสุทโธ” พระเกจิชื่อดังแห่งวัดบ้านไร่ จ.นครราชสีมา
หลวงพ่อคูณ ถามว่า “พวกเอ็งมาจากไหนกัน” คณะศรัทธาบอกว่ามาจากบ้านกรวด หลวงพ่อคูณตอบกลับไปว่า “มึงจะมากราบ มาเอาของกูทำไม มึงไปไหว้หลวงพ่อใหญ่วัดบ้านกรวดโน่น"
ท่านมรณะภาพอย่างสงบด้วยโรคไต ที่ วัดบ้านกรวด จังหวัดบุรีรัมย์ เมื่อวันที่ 5 มกราคม พ.ศ.2558 สิริอายุรวม 103ปี พรรษา 85
พระนางอินมก
พระราชินีอินมก () พระมเหสีองค์ที่ 2 ใน พระเจ้าซ็อนโจ พระราชาลำดับที่ 14 แห่ง ราชวงศ์โชซ็อน ในภายหลังพระองค์ได้รับการสถาปนาเป็น พระนางโซซ็อง
ในรัชสมัย เจ้าชายควังแฮ พระราชาลำดับที่ 15 พระโอรสคือ เจ้าชายย็องชัง ถูกเนรเทศแต่ระหว่างนั้นเจ้าชายยองชางก็ถูกปลงพระชนม์ทำให้พระนางต้องอยู่อย่างโดดเดี่ยวจนกระทั่งสิ้นพระชนม์เมื่อวันที่ 13 สิงหาคม ค.ศ. 1632 ในรัชสมัยพระเจ้าอินโจ พระราชาลำดับที่ 16
กฤษณะมหาเทพ
กฤษณะมหาเทพ () เป็นภาพยนตร์บอลลีวู้ด เมื่อปี ค.ศ. 1986 ภาพยนตร์เรื่องนี้นำแสดงโดย ดารา ซิงห์ จายาศิริ กาดก้า และ ซาฮู โมดั๊ก
เนื้อหาของเรื่องนี้ กล่าวถึงพระกฤษณะในวัยเด็กที่มีเพื่อนรักอย่างสุดามาร์ วันหนึ่งสุดามาร์กินถั่วในถุงจนหมด ทำให้พระกฤษณะไม่ได้กินอะไรเลย แม่ครูโกรธจึงสาปให้สุดามาร์ยากจนลง ปาโร ผู้ที่มีหน้าตาเหมือนกับพระกฤษณะจึงได้โอกาส ชักชวนให้สุดามาร์และชาวบ้านทุกคนเกลียดชังพระกฤษณะ แต่สุดามาร์ไม่ฟัง และเดินทางไปหาพระกฤษณะ ไม่นาน ชีวิตของครอบครัวสุดามาร์ก็พ้นความลำบากได้ในที่สุด แล้วพระกฤษณะก็สังหารปาโรได้ในตอนจบของเรื่อง
อุทยานแห่งชาติแบร์ชเทิสกาเดิน
อุทยานแห่งชาติแบร์ชเทิสกาเดิน () เป็นอุทยานแห่งชาติในรัฐบาวาเรีย ประเทศเยอรมนี ตั้งอยู่ใกล้กับเมืองแบร์ชเทิสกาเดิน อาณาเขตด้านตะวันออกและด้านใต้ของอุทยานเป็นแนวพรมแดนเยอรมนี-ออสเตรีย อุทยานแห่งนี้จัดตั้งขึ้นในปีค.ศ. 1978 และต่อมาได้รับการขึ้นทะเบียนเป็นเขตสงวนชีวมณฑลโดยยูเนสโกในค.ศ. 1990
พื้นที่ภายในอุทยานนี้ไม่มีการพัฒนาเชิงพาณิชย์รวมทั้งไม่มีชุมชนใดๆตั้งอยู่เลย ที่ทำการของอุทยานแห่งนี้ก็ไปตั้งอยู่ในเมืองแบร์ชเทิสกาเดินแทน บริเวณใจกลางของอุทยานเป็นทะเลสาบขนาดใหญ่ชื่อว่าทะเลสาบเคอนิง ("ทะเลสาบพระราชา") ซึ่งทอดตัวตั้งแต่ทางใต้ไปจนถึงทางตะวันตกของอุทยาน ทะเลสาบแห่งนี้ยังเป็นจุดเริ่มต้นของแม่น้ำเคอนิงแอช ซึ่งจะไหลไปรวมกับแม่น้ำซัลซัค นอกจากนี้ เหนือทะเลสาบเคอนิงขึ้นไปทางทิศตะวันออกเฉียงใต้ ยังมีทะเลสาบขนาดเล็กตั้งอยู่อีกคือทะเลสาบโอเบอร์ ซึ่งน้ำจากทะเลสาบนี้จะไหลลงสู่ทะเลสาบเคอนิง
มูนไลต์ ใต้แสงจันทร์ ทุกคนฝันถึงความรัก
มูนไลต์ ใต้แสงจันทร์ ทุกคนฝันถึงความรัก () เป็นภาพยนตร์แนวชีวิตของสหรัฐอเมริกา กำกับโดย Barry Jenkins ภาพยนตร์ออกฉายในวันที่ 2 กันยายน ค.ศ. 2016
ภาพยนตร์ได้รับรางวัลลูกโลกทองคำ สาขาภาพยนตร์ยอดเยี่ยม ประเภทภาพยนตร์ดรามา และได้รับรางวัลในงานประกาศผลรางวัลออสการ์ ครั้งที่ 89 สาขาภาพยนตร์ยอดเยี่ยม, สาขานักแสดงสมทบชายยอดเยี่ยม และ บทภาพยนตร์ดัดแปลงยอดเยี่ยม
พระครูใบฎีกาอำนาจ โอภาโส
พระครูใบฎีกาอำนาจ โอภาโส หลวงพ่ออำนาจ โอภาโส นามเดิม อำนาจ กลั่นประชา เกิดเมื่อวันที่ 13 สิงหาคม พ.ศ. 2497
อุปสมบท ณ วัดพระเชตุพนวิมลมังคลาราม วันที่ 27 กรกฎาคม พ.ศ. 2547 ได้รับสมณศักดิ์เป็นพระครูใบฎีกาอำนาจ โอภาโส จากพระเทพรัตนกวี เจ้าคณะจังหวัดเพชรบูรณ์ วันที่ 28 สิงหาคม พ.ศ. 2552
อำนาจ กลั่นประชา ศิลปินที่มุ่งแสวงหาความสงบทางจิต มีผลงานภาพวาด ผลงานหนังสือและบทกวี ซึ่งเป็นที่ยอมรับว่ามีความงามลึกซึ้งด้วยเทคนิคการวาดภาพเฉพาะตัว และโด่งดังในระดับโลก
ภายหลังอุปสมบท ได้ร่วมกับพระครูปลัดปารมี สุรยุทโธ ก่อตั้ง“พุทธธรรมสถานผาซ่อนแก้ว” หรือวัดพระธาตุผาซ่อนแก้วในปี พ.ศ. 2547 บริเวณเนินเขาในหมู่บ้านทางแดง ต.แคมป์สน อ.เขาค้อ จ.เพชรบูรณ์ ซึ่งเป็นที่สงบ สับปายะ และงดงามยิ่ง โดยเฉพาะเจดีย์พระธาตุผาซ่อนแก้ว สิริราชย์ธรรมนฤมิต และพระอุโบสถพระพุทธเจ้า 5 พระองค์ ซึ่งงดงามเป็นเอกลักษณ์
คำสอนของหลวงพ่ออำนาจจะเน้นเรื่อง สติ และปฏิจจสมุปบาท
ปัจจุบันท่าน จำพรรษาอยู่ที่ พุทธธรรมสถานผาซ่อนแก้ว จ.เพชรบูรณ์
อ้วนอุ๋ย
อ้วนอุ๋ย ( , ? — ค.ศ. 192) มีชื่อรองว่า Boye เป็นญาติผู้ใหญ่ของ อ้วนเสี้ยว และ อ้วนสุด
อ้วนอุ๋ยเคยเข้าร่วมกองทัพพันธมิตรที่นำโดยอ้วนเสี้ยวในการทำ ศึกปราบตั๋งโต๊ะ เมื่อ ค.ศ. 190 หลังจากกองทัพพันธมิตรได้สลายตัวไปอ้วนอุ๋ยได้ถูกส่งตัวไปปกครองยังจิ๋วแทนเจ้าเมืองคนเก่าที่ถึงแก่กรรมไปแต่ครองเมืองได้ไม่นานก็ถูกอ้วนสุดโจมตีจนเสียเมืองและหนีไปยัง Pei แต่ก็ถูกทหารของตัวเองลอบสังหารเมื่อ ค.ศ. 192
อ้วนอุ๋ยเป็นหนึ่งในบุคคลที่ โจโฉ ผู้นำแห่ง วุยก๊ก ให้ความเคารพอย่างสูง
ปฏิญญาพ็อทซ์ดัม
ปฏิญญาพ็อทซ์ดัม () หรือ คำประกาศข้อปฏิบัติเมื่อญี่ปุ่นยอมจำนน () เป็นถ้อยแถลงเรียกร้องให้กองทัพจักรวรรดิญี่ปุ่นยอมจำนนในช่วงสงครามโลกครั้งที่สอง การประชุมนี้มีขึ้นเมื่อวันที่ 26 กรกฎาคม ค.ศ. 1945 ณ เมืองพ็อทซ์ดัมของเยอรมนี นำโดยประธานาธิบดีแฮร์รี เอส. ทรูแมน, นายกรัฐมนตรีวินสตัน เชอร์ชิล และประธานเจียง ไคเช็กแห่งรัฐบาลแห่งชาติจีน การประชุมครั้งนี้ได้แถลงข้อปฏิบัติหากจักรวรรดิญี่ปุ่นยอมจำนน นอกจากนี้ยังมีคำเตือนอีกว่าญี่ปุ่นอาจจะเผชิญหน้ากับ ""ความล่มสลายอย่างสิ้นเชิงในไม่ช้า"" หากไม่ยอมจำนน ซึ่งเป็นคำเตือนถึงการทิ้งระเบิดนิวเคลียร์
ข้อเสนอต่อญี่ปุ่นได้แก่ ดินแดนที่ญี่ปุ่นยึดครองอยู่จะอยู่ใต้การยึดครองของฝ่ายสัมพันธมิตรแทน, อธิปไตยของญี่ปุ่นจะถูกจำกัดในพื้นที่เกาะฮนชู ฮกไกโด คีวชู และชิโกะกุ, ทหารญี่ปุ่นที่วางอาวุธจะได้รับอนุญาตให้กลับแผ่นดินเกิดได้โดยสวัสดิภาพ, ฝ่ายสัมพันธมิตรไม่มีความประสงค์ที่จะกดขี่หรือทำลายชาติญี่ปุ่น
รายชื่อโรงไฟฟ้าในไทย
รายชื่อในหน้านี้ทั้งหมดเป็นรายชื่อโรงไฟฟ้าในไทย
เลขควอนตัมโมเมนตัมเชิงมุม
เลขควอนตัมโมเมนตัมเชิงมุม สัญลักษณ์ คือ ℓ (Azimuthal quantum number หรือ Orbital angular momentum quantum number) เป็นเลขควอนตัมสำหรับวงโคจรของอะตอม ที่ใช้บอกโมเมนตัมเชิงมุมสำหรับการเคลื่อนที่ของอิเล็กตรอนรอบนิวเคลียสและใช้บอกรูปร่างของออร์บิทัลที่อิเล็กตรอนนั้นครอบครองอยู่ เลขควอนตัมโมเมนตัมเชิงมุมเป็นเลขอันดับ 2 ในชุดของเลขควอนตัม ซึ่งเลขควอนตัมนี้เป็นเลขที่อธิบายสถานะควอนตัมของอิเล็กตรอน เลขควอนตัม ประกอบด้วย เลขควอนตัมหลัก (Principal quantum number) เลขควอนตัมโมเมนตัมเชิงมุม (Azimuthal quantum number) เลขควอนตัมแม่เหล็ก (Magnetic quantum number) และเลขควอนตัมสปิน (Spin quantum number)
โมเมนตัมเชิงมุม (L) ของอิเล็กตรอนในอะตอม มีความสัมพันธ์กับเลขควอนตัมโมเมนตัมเชิงมุม (ℓ) ดังสมการ
โดยที่
"ħ" คือ ค่าคงตัวของพลังค์แบบลดค่า
L คือ ตัวดำเนินการโมเมนตัมเชิงมุม
formula_2 คือ ฟังก์ชันคลื่นของอิเล็กตรอน
เลขควอนตัมโมเมนตัมเชิงมุม บอกให้ทราบถึงจำนวนและชนิดของระดับพลังงานย่อย (subshell) ทำให้ทราบว่ามีจำนวนออร์บิทัลเท่าใด และเมื่อทราบจำนวนออร์บิทัลจะทราบว่าแต่ละออร์บิทัลทำมุมกันเท่าใด จึงทราบว่ารูปร่างของกลุ่มออร์บิทัลเป็นแบบใด ค่า ℓ ขึ้นกับเลขควอนตัมหลัก (n) มีค่าเป็นจำนวนเต็มบวกเสมอ (ℓ = 0, 1, 2, … ถึง n-1)
ตัวอักษรภาษาอังกฤษ s, p, d, f ที่เป็นชื่อออร์บิทัล มาจากการสังเกตเส้นสเปกตรัม ซึ่งบางเส้นคมชัด (shape) บางเส้นเข้มจึงน่าจะเป็นเส้นหลัก (principle) บางเส้นพร่า (diffuse) บางเส้นพบบ่อย ๆ หรือพบได้ง่าย (fundamental) ต่อมาจึงเรียงตามตัวอักษรเพื่อให้ง่ายต่อการจดจำ อักษรตัวถัดจาก f คือ g ดังนั้นถ้าในอนาคตเราพบธาตุในออร์บิทัลใหม่ก็จะให้ชื่อต่อจาก f คือ g, h, I, j, ….
http://www.atom.rmutphysics.com/charud/oldnews/0/285/19/quantum.htm
https://enchemcom1a.wordpress.com/%E0%B9%80%E0%B8%99%E0%B8%B7%E0%B9%89%E0%B8%AD%E0%B8%AB%E0%B8%B2%E0%B9%80%E0%B8%81%E0%B8%B5%E0%B9%88%E0%B8%A2%E0%B8%A7%E0%B8%81%E0%B8%B1%E0%B8%9A%E0%B8%AD%E0%B8%B0%E0%B8%95%E0%B8%AD%E0%B8%A1/%E0%B8%97%E0%B8%A4%E0%B8%A9%E0%B8%8E%E0%B8%B5%E0%B8%84%E0%B8%A7%E0%B8%AD%E0%B8%99%E0%B8%95%E0%B8%B1%E0%B8%A1/
สถานะจำกัดขอบเขต
สถานะจำกัดขอบเขต () ในทางควอนตัมฟิสิกส์เป็นสถานะของอนุภาคที่อยู่ในศักย์เช่น อนุภาคที่มีความโน้มเอียงจำกัดหนาแน่นอยู่เฉพาะบริเวณใดบริเวณหนึ่ง สถานะจำกัดขอบเขตจะเกิดขึ้นเมื่ออนุภาคไม่สามารถเคลื่อนที่ไปสู่อินฟินิตี้ได้ นั่นคือ อนุภาคจะถูกกักกันในที่ที่มีพลังงานเปลี่ยนไปตามบริเวณจำกัดซึ่งจะถูกคั่นด้วย จุดวกกลับ () 2 จุด ศักย์อาจจะเป็นผลมาจากการปรากฏของอนุภาคอื่นๆ ซึ่งในกรณีนี้ เราอาจนิยามสถาะจำกัดขอบเขตได้ว่า สถานะจำกัดขอบเขตเป็นการศึกษาสมบัติของระบบที่มีอนุภาคหลายตัวอยู่รวมกันซึ่งพลังงานอันตรกริยาของอนุภาคเหล่านั้นเกินกว่าพลังงานของอนุภาคแต่ละตัวอาจกล่าวได้ว่า การเกิดสถานะจำกัดขอบเขตก็คือการเปลี่ยนสภาวะของระบบจากสภาวะหนึ่งไปยังอีกสภาวะหนึ่ง (ในทางควอนตัมฟิสิกส์การระบุสภาวะของระบบโดยใช้ wave function, formula_1 ในสมการชเรอดิงเงอร์ ตัวอย่างทั่วไปของการแสดงสถานะจำกัดขอบเขต เช่น บ่อศักย์แบบลึกจำกัด และการกวัดแกว่งแบบฮาร์มอนิกส์ เป็นต้น
ทฤษฎีบทสำคัญในการศึกษาเรื่องสถานะกำจัดขอบเขต
1. ในระบบ 1 มิติ ระดับพลังงานของสถานะจำกัดขอบเขตมีค่าต่อเนื่องและไม่ลดลง
2. ฟังก์ชันคลื่นของอนุภาคในสถานะจำกัดขอบเขตใน 1 มิติ กรณีมีจุดบัพจำนวน n บัพ ถ้า n=0 หมายถึง อนุภาคอยู่ในสถานะพื้น หรือกรณีมีจุดบัพจำนวน (n-1) อนุภาคจะอยู่ในสถานะพื้นเมื่อ n=1
- โปรตอนและอิเล็กตรอนที่อยู่อย่างโดดเดี่ยวจะถูกเรียกว่า ไอออน (Ionized atom) เมื่ออิเล็กตรอนเริ่มเคลื่อนที่เข้าสู่วงโคจรของโปรตอนจะเกิดสถานะจำกัดขอบเขตเปลี่ยนเป็นไฮโดรเจนอะตอม ขณะนั้นพลังงานรวมของศูนย์กลางมวลจะเปลี่ยนจากค่าบวกเป็นค่าลบ
- อะตอมเป็นสถานะจำกัดขอบเขตของนิวคลีออน (โปรตอนและนิวตรอน) และอิเล็กตรอน
- โปรตอนเป็นสภาวะจำกัดเขตของควากส์ (2 up+1 down) แต่แตกต่างจากกรณีของไฮโดรเจนอะตอมคือ ควากส์แต่ละตัวไม่สามารถอยู่แบบโดดเดี่ยวได้
- อะตอมของโพรซิโตรเนียม มีสถานะจำกัดขอบเขตแบบไม่เสถียรของอิเล็กตรอนและโพซิตรอน ซึ่งจะสลายให้โฟตอนออกมา
- ในนิวเคลียสมีโปรตอนและนิวตรอน (นิวคลีออน) ซึ่งอยู่ในสถานะจำกัดขอบเขต
http://www.sc.mahidol.ac.th/scpy/courses_undergrad/SCPY421/SCPY421%20Particle%202558%2001%20Introduction.pdf
http://www.champa.kku.ac.th/dean/e-learning/Quantum/lesson%2007/lesson%2007.pdf
สโมสรฟุตบอลจังหวัดนครราชสีมาในฤดูกาล 2560
การแข่งขันฟุตบอลของสโมสรฟุตบอลจังหวัดนครราชสีมา ประจำปี พ.ศ. 2560
สโมสรฟุตบอลนครราชสีมา มาสด้า ในไทยลีก ฤดูกาล 2559
การแข่งขันฟุตบอลของสโมสรฟุตบอลนครราชสีมา มาสด้า ประจำปี พ.ศ. 2559
สโมสรฟุตบอลนครราชสีมา มาสด้า ในไทยลีก ฤดูกาล 2560
การแข่งขันฟุตบอลของสโมสรฟุตบอลนครราชสีมา มาสด้า ประจำปี พ.ศ. 2560
เจ้าชายคุนิโยะชิ เจ้าคุนิ
เจ้าชายคูนิโยชิ เจ้าคูนิ () เป็นพระอนุวงศ์และจอมพลแห่งจักรวรรดิญี่ปุ่นในรัชสมัยเมจิและไทโช ทรงเป็นพระบิดาในสมเด็จพระจักรพรรดินีโคจุง ทำให้ทรงมีศักดิ์เป็นพระอัยกา(ตา)ในสมเด็จพระจักรพรรดิอากิฮิโตะ
เจ้าชายคูนิโยชิประสูติในนครเกียวโต เป็นโอรสองค์ที่สามในเจ้าชายอาซาฮิโกะ เจ้าคูนิ ที่เกิดกับท่านหญิงอิซูเมะ มากิโกะ นางข้าหลวงราชสำนัก พระบิดาของพระองค์เป็นโอรสในเจ้าชายคูนิเยะ เจ้าฟูชิมิ ซึ่งเป็นประมุขของราชสกุลสาขาหนึ่ง ในปี ค.ศ. 1872 จักรพรรดิเมจิทรงพระราชทานราชทินนามใหม่คือ เจ้าคูนิ (久邇宮) แก่เจ้าชายอาซาฮิโกะ ทำให้พระองค์ทรงเป็นต้นราชสกุลคูนิ นอกจากพระองค์แล้ว บรรดาพี่น้องของพระองค์ก็ต่างมีราชทินนามและราชสกุลเป็นของตนเองเช่นกัน
เจ้าชายคูนิโยชิ เจ้าคูนิ ได้เสกสมรสกับท่านหญิงชิมาซุ ชิกาโกะ บุตรีคนที่ 7 ของชิมาซุ ทาดาโยชิ ไดเมียวแห่งแคว้นซัตสึมะ และมีโอรสธิดาด้วยกัน 6 พระองค์ ได้แก่:
ขงมอ
ขงมอ มีชื่อในสำเนียงจีนกลางว่าข่งโจ้ว () (เสียชีวิตราวปี พ.ศ. 733) มีชื่อรองว่ากงซฺวี่ () เป็นขุนศึกในช่วงปลายสมัย ราชวงศ์ฮั่นตะวันออก
ต่อมา ตั๋งโต๊ะ ได้แต่งตั้งให้ขงมอเป็นผู้ตรวจการแห่งอิจิ๋วหลังจากนั้นไม่นานขงมอได้เข้าร่วมกองทัพพันธมิตรปราบตั๋งโต๊ะที่มี อ้วนเสี้ยว เป็นผู้นำแต่ขงมอถึงแก่กรรมหลังจากนั้นไม่นานในราวปี พ.ศ. 733 (ค.ศ. 190) โดยอ้วนสุดได้เสนอชื่อซุนเกี๋ยนให้ดำรงตำแหน่งผู้ตรวจการแห่งอิจิ๋วสืบต่อมา
เต๊งไก๋
เต๊งไก๋ ( , ?— ค.ศ. 199) ผู้ตรวจการแห่งเฉงจิ๋วซึ่งรับใช้ กองซุนจ้าน ขุนศึกที่มีชื่อเสียงแห่ง ยุคสามก๊ก ในช่วงปลายยุค ราชวงศ์ฮั่นตะวันออก
เมื่ออ้วนเสี้ยวได้ก่อตั้งกองทัพพันธมิตร 18 หัวเมืองเพื่อปราบตั๋งโต๊ะที่เข้ายึดอำนาจจากราชสำนักฮั่นซึ่งกองซุนจ้านก็เป็นหนึ่งในแม่ทัพใหญ่ที่ได้เข้าร่วมเต๊งไก๋จึงได้ติดตามกองซุนจ้านเข้าทำศึกในครั้งนี้ด้วย
หลังจากที่กองทัพพันธมิตร 18 หัวเมืองได้สลายตัวไปใน ค.ศ. 190 ในปีต่อมาคือ ค.ศ. 191 กองซุนจ้านได้เปิดศึกกับคู่อริที่มาจากทางใต้คืออ้วนเสี้ยวผู้ตรวจการแห่งกิจิ๋วกองซุนจ้านจึงส่งเต๊งไก๋เข้าโจมตีเฉงจิ๋วเมืองในการปกครองของอ้วนเสี้ยวและกองซุนจ้านได้แต่งตั้งให้เต๊งไก๋เป็นผู้ตรวจการที่เฉงจิ๋ว
ใน ค.ศ. 194 โตเกี๋ยม ผู้ตรวจการแห่งชีจิ๋วกำลังถูกโจมตีอย่างหนักจากกองทัพของ โจโฉ โตเกี๋ยมขอความช่วยเหลือจากเต๊งไก๋เขาจึงส่งทหารในสังกัดคือ เล่าปี่ กวนอู และ เตียวหุย พร้อมกับทหารอีกหลายพันคนมาช่วยรบซึ่งโตเกี๋ยมได้ให้ทหารในสังกัดของตนมาร่วมรบกับทหารในสังกัดของเต๊งไก๋และเมื่อสงครามครั้งนี้สิ้นสุดลงโตเกี๋ยมได้ถึงแก่กรรมแต่ก่อนสิ้นใจเขาได้ขอร้องให้เล่าปี่มาเป็นผู้ตรวจการแห่งชีจิ๋วสืบต่อจากเขา
เดือนมกราคม ค.ศ. 199 อ้วนเสี้ยวทำสงครามครั้งสุดท้ายกับกองซุนจ้านใน ยุทธการที่อี้จิง ผลปรากฎว่าเป็นฝ่ายอ้วนเสี้ยวได้ชัยชนะและสามารถยึดครองดินแดนภาคเหนือแบบเบ็ดเสร็จเด็ดขาดและเต๊งไก๋ก็ถูกฆ่าตายในสงครามครั้งนี้หลังจากนั้นกองซุนจ้านจึงตัดสินใจฆ่าเมียและลูกและฆ่าตัวตายตามไปในที่สุด
โปไฉ
โปไฉ ( , ? — ค.ศ. 184) แม่ทัพของกบฏโพกผ้าเหลืองซึ่งพ่ายแพ้ต่อ จูฮี แม่ทัพที่ราชสำนักส่งมาแต่ขณะหนีการไล่ตามจากกองทัพของจูฮีกลับถูกทหารของ ฮองฮูสง ซึ่งเป็นรองแม่ทัพของจูฮียิงธนูไฟใส่จนตายเมื่อ ค.ศ. 184
ฮั่นต๋ง
ฮั่นต๋ง ( , ? — ค.ศ. 184) แม่ทัพแห่ง กบฏโพกผ้าเหลือง
ฮั่นต๋งและรองแม่ทัพอีก 2 คนคือ ซุนต๋อง () และ เตียวฮ่อง () ได้เข้ายึดเมืองหว่านเฉิงหรืออ้วนเซียกระทั่งพี่น้องตระกูลเตียวทั้ง 3 คือ เตียวก๊ก เตียวโป้ และ เตียวเหลียง เสียชีวิตหมดฮั่นต๋งจึงได้ขึ้นเป็นผู้นำกบฏโพกผ้าเหลืองแทน
ฮั่นต๋งตายด้วยถูกลูกเกาฑัณฑ์ยิงระหว่างการรบกับกองทัพราชสำนักที่นำโดย จูฮี กับกองทัพทหารอาสาที่นำโดย เล่าปี่
กวนไฮ
กวนไฮ มีชื่อในสำเนียงจีนกลางว่าก่วนไฮ่ ( ; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นแม่ทัพของกบฏโพกผ้าเหลือง หลังจากที่กบฏโพกผ้าเหลืองในยุคแรกถูกกวาดล้างกวนไฮก็ได้กลายเป็นโจรป่าจนกระทั่งได้มีการฟื้นคืนชีพกบฏโพกผ้าเหลืองขึ้นมาอีกครั้ง ใน ค.ศ. 192
ค.ศ. 193 ขงหยง เจ้าเมืองปักไฮได้รับบัญชาให้ปราบกบฏโพกผ้าเหลืองที่เมืองตู้ชางโดยมี ไทสูจู้ เป็นแม่ทัพหน้าและมี เล่าปี่ เป็นกองหนุนโดยกวนไฮได้โอ้อวดว่าตัวเองมีพลังและความแข็งแรงเทียบเท่าชาย 10 คนและได้ท้า กวนอู ซึ่งติดตามเล่าปี่มาร่วมรบดวลกันตัวต่อตัวปรากฎว่ารบกันได้ไม่กี่เพลงกวนไฮก็ถูกกวนอูฟันจนตกม้าตาย
วัดกุศลสมาคร
วัดกุศลสมาคร (ซัก ต๊า ฮึง เกวิ๊ก โผ เพื๊อก ตื่อ) เป็นวัดฝ่ายมหายานสังกัดคณะสงฆ์อนัมนิกายแห่งประเทศไทย ตั้งอยู่ที่ 97 ราชวงศ์ แขวงสัมพันธวงศ์ เขตสัมพันธวงศ์ กรุงเทพมหานคร ก่อตั้งวัดเมื่อปี พ.ศ. 2384 และได้รับพระราชทานวิสุงคามสีมาเมื่อ พ.ศ. 2400 ได้รับพระราชทานนามเป็นภาษาอนัมว่า ""ซัก ต๊า ฮึง เกวิ๊ก โผ เพื๊อก ตื่อ"" ปัจจุบันมีพระมหาคณานัมธรรมปัญญาธิวัตร (เจริญ กิ๊นเจี๊ยว) เจ้าคณะใหญ่อนัมนิกาย เป็นเจ้าอาวาส
วัดกุศลสมาคร มีเจ้าอาวาสมาแล้ว 4 รูป ตามลำดับดังนี้
เทศบาลตำบลวังกรด
เทศบาลตำบลวังกรดอยู่ภายในเขต อำเภอเมือง จังหวัดพิจิตร อดีตเป็นสุขาภิบาลวังกรดตามประกาศกระทรวงมหาดไทย เมื่อวันที่ 20 พฤศจิกายน พ.ศ. 2507 ภายหลังได้เปลี่ยนแปลงฐานะเป็นเทศบาลตามพระราชบัญญัติเปลี่ยนแปลงฐานะสุขาภิบาลเป็นเทศบาล เมื่อวันที่ 25 พฤษภาคม พ.ศ. 2542 ในพื้นที่ประมาณ 3 ตารางกิโลเมตร
ย่านวังกรดเป็นชุมชนเก่าแก่และเป็นทางผ่านของการสัญจรทางเรือและทางรถไฟมาช้านาน มีย่านเก่าเป็นเรือนไม้เก่าแก่แสดงถึงความเป็นชุมชนที่คับคั่งมาแต่ก่อนตั้งแต่อดีต ในเขตเทศบาลตำบลวังกรดได้จัดตั้งชุมชน 5 ชุมชน เพื่อสืบสานต่อประเพณีดีงามและความสงบสุขที่มีมาแต่เก่าก่อนของชุมชน และส่งเสริมให้มีการระลึกถึงวันวานในย่านเก่าของชุมชน ซึ่งเป็นถิ่นฐานทำกินและค้าขาย ชุมชนวังกรดของตำบลวังกรดตั้งอยู่ในเขตที่ติดกับแม่น้ำ และเส้นทางสู่ชุมชนอำเภอเมืองพิจิตร ชุมชนอนุรักษ์ดังกล่าวนี้เรียกกันมาแต่ก่อนว่า “ บ้านเก่าวังกลม ตลาดวังกรด ” 
เทศบาลตำบลวังกรด 5 ชุมชน มีดังนี้
มิสเตอร์เฮิร์ท มือวางอันดับเจ็บ
มิสเตอร์เฮิร์ท มือวางอันดับเจ็บ ชื่อภาษาอังกฤษ (Mr.hurt) เป็นภาพยนตร์ไทย แนว โรแมนติก,คอมเมดี้ สร้างโดย บริษัท ทรานส์ฟอร์เมชั่น ฟิล์ม จำกัด กำกับโดย อิทธิศักดิ์ เอื้อสุนทรวัฒนา นำแสดงโดย ซันนี่ สุวรรณเมธานนท์,มารี เบิร์นเนอร์,พงศธร จงวิลาส,มชณต สุวรรณมาศ กำหนดออกฉายในวันที่ 2 กุมภาพันธ์ พ.ศ. 2560
เรื่องราวของ "ดอน สีชัง" (ซันนี่) นักเทนนิสซูเปอร์สตาร์หนุ่ม ที่ฟอร์มหลุดชนิดเสียท่า (หรือจะเสียหมา จนเสียหลัก) เพราะบาดเจ็บจากความรักของ "แอนนา" (มารี) ดาราสาวสวย ที่ถูกร็อกเกอร์หนุ่มมาดเข้มอย่าง จิมมี่ เดอะร็อกเก็ต (เผือก) เข้ามาแย่งชิงพื้นที่หัวใจ กระทั่งดอน สีชัง ได้รับความช่วยเหลือจาก ดิว เพื่อนหญิงในวัยเด็ก ที่เข้ามาร่วมภารกิจพิชิต ความเฮิร์ทต่อความรักของดอน และศัตรูหัวใจอย่างจิมมี่ ผลลัพธ์จะเป็นอย่างไร
เทศบาลตำบลวังสมบูรณ์
เทศบาลตำบลวังสมบูรณ์ เป็นองค์กรปกครองส่วนท้องถิ่น ประเภทเทศบาลตำบล ตั้งอยู่ในพื้นที่อำเภอวังสมบูรณ์ จังหวัดสระแก้ว
เทศบาลตำบลวังสมบูรณ์ เดิมกระทรวงมหาดไทย ได้จัดตั้งเป็น “องค์การบริหารส่วนตำบลวังสมบูรณ์” ได้รับการก่อตั้ง เมื่อวันที่ 2 มีนาคม 2538
ในปี พ.ศ. 2550 กระทรวงมหาดไทยได้ประกาศ เรื่องการจัดตั้งองค์การบริหารส่วนตำบลเป็นเทศบาล อาศัยอำนาจตามความในมาตรา 42 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ 5) พ.ศ. 2546 และมาตรา 7 แห่งพระราชบัญญัติเทศบาล พ.ศ. 2496 รัฐมนตรีว่าการกระทรวงมหาดไทย จึงจัดตั้งองค์การบริหารส่วนตำบลวังสมบูรณ์ เป็น เทศบาลตำบลวังสมบูรณ์ ตั้งแต่วันที่ 24 สิงหาคม 2550
เทศบาลตำบลวังสมบูรณ์ แบ่งพื้นที่การปกครองออกเป็น 17 หมู่บ้าน ดังนี้
ดิน
มีสภาพพื้นที่เป็นที่ราบลุ่ม สลับเนินดินสูงต่ำประปราย ประมาณ 10% ของพื้นที่ สภาพดินโดยทั่วไปเป็นสภาพดินร่วนปนทราย
แหล่งน้ำ
มีแหล่งน้ำที่ใช้สำหรับอุปโภค บริโภค จำนวน 1 แห่ง ทีแหล่งน้ำที่เกิดขึ้นตามธรรมชาติจำนวน 14 แห่ง และที่เกิดขึ้นจากการปรับปรุงก่อสร้างขึ้นใหม่เพื่อเพียงพอต่อการอุปโภคและบริโภคของประชาชน ดังนี้
ป่าไม้
ทรัพยากรป่าไม้ มีพื้นที่ป่าไม้ที่สำคัญ ได้แก่ ป่าสงวนแห่งชาติ (ป่าโนนสาวเอ้ และ ป่าพระสะทึง)
อาณาเขตติดต่อ
อาณาเขตและพิกัดแผนที่แสดงขอบเขตของเทศบาลตำบลวังสมบูรณ์
ลักษณะอากาศมีลักษณะร้อนชื้น อากาศเปลี่ยนแปลงไปตามฤดูกาล มี 3 ฤดู
ฤดูร้อน เริ่มตั้งแต่ประมาณกลางเดือนกุมภาพันธ์ - พฤษภาคม อากาศร้อนอบอ้าว โดยเฉพาะเดือนมีนาคม - เมษายน
ฤดูฝน เริ่มตั้งแต่เดือนมิถุนายน - กันยายน มีฝนตกตลอดฤดู ปริมาณน้ำฝนเฉลี่ยประมาณ 54.74 มิลลิเมตร
ฤดูหนาว เริ่มตั้งแต่เดือนพฤศจิกายน - มกราคม ซึ่งเป็นระยะที่ลมมรสุมตะวันออกเฉียงเหนือพัดผ่าน ทำให้อากาศหนาวเย็นและแห้งแล้ง แต่เป็นเพียงระยะสั้นๆ อุณหภูมิต่ำสุดเฉลี่ยประมาณ 21 - 23 องศาเซลเซียส
เขตการปกครอง
เทศบาลตำบลวังสมบูรณ์ แบ่งพื้นที่การปกครองออกเป็น 17 หมู่บ้าน แต่ละหมู่บ้านมีผู้ใหญ่ดูแล และกำนันตำบลวังสมบูรณ์ดูแลทั้งตำบล ประชาชนให้ความร่วมมือด้านการเลือกตั้งเป็นอย่างดี
การเลือกตั้ง
เทศบาลตำบลวังสมบูรณ์แบ่งเขตการเลือกตั้งนายกเทศมนตรีเป็น 1 เขต สมาชิกสภาเทศบาลแบ่งออกเป็น 2 เขต ได้แก่
วิลลาซาวอย
วิลลาซาวอย () () เป็นที่พักอาศัยทรงโมเดิร์น ตั้งอยู่ที่พอยซี นอกเขตเมืองปารีส ประเทศฝรั่งเศส อาคารได้รับการออกแบบโดยสถาปนิกชาวสวิตเซอร์แลนด์ เลอกอร์บูซีเย ร่วมกับปิแอร์ ฌองเนเรต์ (Pierre Jeanneret) ลูกพี่ลูกน้องของเขา อาคารสร้างขึ้นระหว่างปี ค.ศ. 1928 ถึง 1931 โดยโครงสร้างทั้งหมดใช้คอนกรีตเสริมเหล็ก
อาคารแห่งนี้นับเป็นการอ้างอิงถึง ลักษณะสถาปัตยกรรม 5 ประการของเลอกอร์บูซีเย ไว้อย่างชัดเจน ซึ่งแสดงออกถึงรูปแบบสถาปัตยกรรมสมัยใหม่อย่างชัดเจน จนได้รับการยกย่องให้เป็นหนึ่งในตัวอย่างอาคารที่ได้รับการจดจำและมีชื่อเสียงที่สุด งานหนึ่งในรูปแบบอินเตอร์ชันแนลสไตล์
บ้านแห่งนี้เดิมสร้างขึ้นให้กับตระกูลซาวอย ภายหลังจากนั้นก็ได้ขายให้กับโรงเรียนท้องถื่น และกลายเป็นของรัฐบาลฝรั่งเศสในเวลาต่อมา ในปี ค.ศ. 1958 อาคารรอดจากการถูกรื้อถอนหลายครั้ง จนในเวลาต่อมาในปี ค.ศ. 1965 รัฐบาลฝรั่งเศส ได้ประกาศให้บ้านแห่งนี้เป็นอนุสรณ์สถานทางประวัติศาสตร์ ซึ่งนับเป็นงานเพียงไม่กี่ชิ้นที่ได้รับการประกาศให้เป็นอนุสรณ์สถาน ในขณะที่เลอกอร์บูซีเย ยังคงมีชีวิตอยู่ บ้านได้รับการปรับปรุงครั้งใหญ่ในช่วงระหว่างปี ค.ศ. 1985 จนถึง 1997 ปัจจุบันอาคารได้รับการดูแลโดยศูนย์อนุรักษ์โบราณสถานแห่งชาติฝรั่งเศส (Centre des monuments nationaux) และเปิดให้ผู้เข้าชมตลอดปี
และในเดือนกรกฎาคม ค.ศ. 2016 บ้านหลังนี้รวมถึงงานออกแบบอื่นๆของเลอกอร์บูซีเยก็ได้การจดทะเบียนเป็นมรดกจากองค์กรยูเนสโก
วิลซาวอยอาจกล่าวได้ว่าเป็นงานของเลอกอร์บูซีเย ที่มีชื่อเสียงที่สุดนับตั้งแต่ทศวรรษที่ 1930 เป็นต้นมา เป็นงานที่มีอิทธพลต่อวงการโมเดิร์น หรือ อินเตอร์เนชันแนลสไตล์เป็นอย่างมาก ด้วยหลักกการสถาปัตยกรรม 5 ประการของเขาคือ
งานออกแบบนี้เลอกอร์บูซิเย ได้ออกแบบอย่างตั้งใจด้วยการออกแบบด้านทั้งสี่ของบ้าน ให้ตอบรับกับมุมมองและทิศทางของดวงอาทิตย์ ในชั้นใต้ถุนบ้าน เขาได้มิได้วางแปลนห้องสำคัญใดๆลงไปนอกจาก การทำทางสัญจรให้เป็นทางเข้าหลัก มีทางลาด และบันได โรงจอดรถ ห้องคนขับรถและคนรับใช้ ในชั้นแรก ประกอบด้วย ห้องนอนใหญ่ ห้องนอนของลูกชาย ห้องนอนแขก ห้องครัว ห้องรับแขก และระเบียงภายนอก โดยห้องรับแขกได้รับการจัดวางให้หันเข้าทิศตะวันออกเฉียงใต้ ในขณะที่ระเบียง หันเข้าสู่ตะวันออก ห้องนอนลูกชาย หันเข้าสู่ทิศตะวันตกเฉียงเหนือ ส่วนห้องครัวและระเบียงส่วนบริการ จัดวางไว้ที่ทิศตะวนตกเฉียงใต้ ในชั้นที่สอง เป็นส่วนของที่ว่างโล่งๆ ที่ใช้เป็นส่วนอาบแดด
ผังพื้นมีการใช้หลักการสัดส่วนทองคำ ด้วยการแบ่งผังสี่เหลี่ยมออกเป็น 16 ส่วนอย่างละเท่าๆกัน แบ่งออกเป็นสองฝั่งโดยรวมฟาสาดและแบ่งส่วนขยายออกเป็นตำแหน่งทางลาดและทางเข้า
เจ้าคณะใหญ่จีนนิกาย
เจ้าคณะใหญ่จีนนิกาย คือเจ้าคณะใหญ่ผู้ปฏิบัติหน้าที่ในคณะสงฆ์จีนนิกายแห่งประเทศไทย รูปปัจจุบันคือพระมหาคณาจารย์จีนธรรมสมาธิวัตร (เย็นเต็ก) ดำรงตำแหน่งตั้งแต่พ.ศ. 2530
ตามข้อ 8 แห่งกฎกระทรวง ฉบับที่ 4 (พ.ศ. 2536) ออกตามความในพระราชบัญญัติคณะสงฆ์ พ.ศ. 2505 กำหนดให้เจ้าคณะใหญ่มีอำนาจหน้าที่ ดังนี้
ตามข้อ 9 แห่งกฎกระทรวง ฉบับที่ 3 (พ.ศ. 2520) ออกตามความในพระราชบัญญัติคณะสงฆ์ พ.ศ. 2505 กำหนดให้เจ้าคณะใหญ่มีอำนาจหน้าที่ ดังนี้
พัดประจำตำแหน่งเป็น พัดแฉกพุ่มข้าวบิณฑ์งาล้วน กระจังขอบนอกฉลุลายใบเทศ ขอบในแกะเป็นลายธรรมจักร โดยรอบสามชั้น ใจกลางคาบตับแกะเป็นลายหน้าราหูใหญ่ สานเส้นทอง ขอบทอง ยอดแกะเป็นบัวซ้อนสามชั้น สันและคอแกะเป็นบัวกลุ่ม ด้ามงาทั้งแท่ง
พัดประจำตำแหน่งเป็น พัดแฉกพุ่มข้าวบิณฑ์ กระจังใบใหญ่ 5 กลีบ ริ้วไหมทองเส้นหยาบ ปักดิ้นเลื่อมทองแร่ง ลายใบเทศและลายก้ามปู พื้นแพรขาว ขอบในแพรเหลืองสลับแดง ใจกลางมีตราสัญลักษณ์ งานพระราชพิธีมหามงคลเฉลิมพระชนมพรรษาครบ 6 รอบ นมพัดปักลายหน้าราหูใหญ่ ท่ามกลางดอกบัวบาน ยอดงาแกะเป็นบัวซ้อนสามชั้น สันและคองาแกะเป็นบัวกลุ่ม ด้ามงาทั้งแท่ง
คณะจีนนิกายยุคแรกยังรวมอยู่กับคณะสงฆ์ดั้งเดิม เพิ่งได้รับอำนาจในการปกครองตนเองในรัชสมัยพระบาทสมเด็จพระจุลจอมเกล้าเจ้าอยู่หัวทรงมีพระราชดำริว่า เช่นเดียวกับพวกมอญ พระเจ้าแผ่นดินแต่ก่อน ได้ทรงพระกรุณาโปรดเกล้า ฯ ตั้งพระสงฆ์มอญให้มีสมณศักดิ์เหมือนอย่างพระสงฆ์ไทย จึงสมควรจะทรงตั้งพระสงฆ์จีนให้มีสมณศักดิ์ขึ้นบ้าง และมีพระเถระดำรงตำแหน่งเจ้าคณะใหญ่จีนนิกายสืบมาดั้งนี้
กลุ่มสถาบันแพทยศาสตร์แห่งประเทศไทย
กลุ่มสถาบันแพทยศาสตร์แห่งประเทศไทย เป็นกลุ่มสถาบันในระดับอุดมศึกษาที่เปิดสอนในหลักสูตรแพทยศาสตรบัณฑิต มีหน้าที่จัดการสอบเพื่อรับบุคคลเข้าศึกษาต่อในหลักสูตรแพทยศาสตรบัณฑิต ปัจจุบันมีศาสตราจารย์ นายแพทย์อาวุธ ศรีศุกรีเป็นเลขาธิการ มีสถาบันแพทยศาสตร์เป็นสมาชิก 21 สถาบัน ได้แก่
คาฮูท!
คาฮูท! () เป็นแพลตฟอร์มการเรียนรู้ผ่านเกมแบบไม่มีค่าใช้จ่าย โดยใช้เป็นเทคโนโลยีการศึกษา เปิดตัวเมื่อเดือนสิงหาคม พ.ศ. 2556 ที่ประเทศนอร์เวย์ ขณะนี้มีจำนวนผู้เล่นกว่า 50 ล้านคน ใน 180 ประเทศ ด้วยความที่ถูกออกแบบให้เข้าถึงได้ในห้องเรียน และสภาพแวดล้อมในการเรียนรู้แบบอื่น ๆ ทั่วโลก ทุกคนสามารถสร้างเกมทางการเรียนรู้ของคาฮูท! ได้เอง โดยปราศจากข้อจำกัดทางอายุหรือหัวข้อ คาฮูทสามารถเข้าถึงได้ผ่านอุปกรณ์หลากหลาย เช่น คอมพิวเตอร์ตั้งโต๊ะหรือแบบพกพารวมไปถึงโทรศัพท์มือถือผ่านทางเว็บเบราว์เซอร์ ทำให้ได้รับความสนใจในห้องเรียนที่มีนโยบาย "นำอุปกรณ์ของคุณมาเอง"
คาฮูท! มักถูกใช้เพื่อเฝ้าดูพัฒนาการของเด็กแต่ละคนไปยังเป้าหมายของการเรียนรู้ ชี้ถึงข้อดีและข้อด้อย และระบุเรื่องที่นักเรียนอาจต้องการให้ติวเพิ่มแบบตัวต่อตัว รวมไปถึงการเสนอโอกาสทางการเรียนรู้อื่น ๆ หรือ ทบทวนความรู้พื้นฐานเกี่ยวกับบางเรื่อง
ผู้ใช้ที่มีประสบการณ์อาจรวมคาฮูทส์ไปในหลักสูตรเพื่อแนะนำหัวข้อใหม่ กระตุ้นการจดจำของข้อมูลใหม่ ทบทวนก่อนการสอบ ท้าทายห้องเรียนอื่นๆ ทั่วโลก ตรวจสอบความคิดเห็น รวบรวมข้อมูลเชิงลึก และทำให้ผู้เรียนเกิดความสนใจ
ผู้ใช้ คาฮูท! ส่วนใหญ่เป็นเด็กนักเรียนและครูในระดับอนุบาลถึงมัธยมปลาย โดยจำนวนผู้ใช้ในระดับมหาลัยกำลังมีจำนวนมากขึ้น นอกจากนี้บริษัทต่าง ๆ ยังใช้ คาฮูท! ในการอบรมในที่ทำงานอีกด้วย
คาฮูท! ถูกออกแบบสำหรับการเรียนรู้ทางสังคม โดยผู้เรียนรวมตัวรอบหน้าจอเดียวกัน เช่น หน้าจอโทรทัศน์ กระดานอัจฉริยะ หรือ หน้าจอคอมพิวเตอร์
เมื่อเปิดคาฮูท จะพบกับเลข PIN ที่ระบบจะสุ่มขึ้นมา ผู้เล่นเข้าเว็บไซต์ kahoot.it ตามด้วยการใส่รหัส PIN และชื่อเล่น โดยการใช้อุปกรณ์ใดก็ได้ผ่านเว็บเบราว์เซอร์ จากนั้นจะถูกนำไปหน้ารอ เมื่อชื่อเล่นของผู้เล่นทุกคนปรากฏบนหน้ารอแล้ว หัวหน้า (ปกติจะเป็นครู) กดปุ่มเริ่มเพื่อเริ่มการสอบ
ในเกม คำถามและตัวเลือก (มากสุด 4 ตัวเลือก) จะปรากฏขึ้นบนหน้าจอหลัก แต่ละคำตอบจะมาพร้อมกับสีและรูปร่างที่ต่างกัน ผู้เรียนจะต้องเลือกหนึ่งในตัวเลือกที่ต้องการตอบ โดยเกมถูกออกแบบมาเพื่อที่ผู้เล่นจะต้องเงยหน้าจากจอของตนเอง เพื่อมองจอรวมเป็นระยะ เป็นการเพิ่มปฏิกิริยาทางสังคมกับทั้งครูและเพื่อนร่วมชั้น
ผู้เรียนจะได้รับคะแนนเมื่อตอบคำถามถูก (สูงสุด 1000 แต้ม โดยให้ตามเวลาที่ใช้ก่อนจะตอบ) หลังจบแต่ละคำถาม ผู้เรียนจะเห็นคะแนนของตนเอง รวมไปถึงลำดับของตนเองเมื่อเทียบกับคนอื่นในห้องเรียนบนหน้าจอของตนเอง รายชื่อผู้เรียนที่มีคะแนนมากที่สุด 5 อันดับแรกจะถูกแสดงบนหน้าจอหลักเพื่อกระตุ้นการแข่งขันระหว่างผู้เล่น
ด้วยความที่ได้รับแรงบันดาลใจจากความนิยมของการ "นำอุปกรณ์ของคุณมาเอง" คาฮูท! ตั้งเป้าในให้ใช้ได้กับเว็บเบราว์เซอร์หลายแบบ และอุปกรณ์พกพาผ่านทางเว็บอินเตอร์เฟส รวมไปถึงแอนดรอยด์ 4.0 และเวอร์ชันใหม่กว่า รวมไปถึงเว็บเบราว์เซอร์รูปแบบใหม่ทุกแบบ นอกจากนี้ยังมีแอปพลิเคชันในทั้ง iOS และแอนดรอยด์อีกด้วย
การเรียนการสอนโดยใช้ คาฮูท! มีฐานอยู่บนการสร้างพื้นที่ในการเรียนรู้ที่เชื่อถือได้ เพื่อส่งเสริมการส่งผ่านจาก "ผู้สอนสู่ผู้เรียนรู้"
ในสภาพแวดล้อมห้องเรียน การส่งผ่านจาก "ผู้สอนสู่ผู้เรียนรู้" ปกติแล้วมีวิธีดังนี้:
มหาวิทยาลัยราชภัฏอุดรธานี ศูนย์การศึกษาบึงกาฬ
มหาวิทยาลัยราชภัฏอุดรธานี ศูนย์การศึกษาบึงกาฬ (อังกฤษ:UdonThani Rajabhat University Bueng Kan Education Center) เป็นศูนย์การศึกษาแห่งหนึ่ง ของมหาวิทยาลัยราชภัฏอุดรธานี ตั้งอยู่ที จังหวัดบึงกาฬ
มหาวิทยาลัยราชภัฏอุดรธานีเป็นสถาบันอุดมศึกษา ซึ่งสอดคล้องกับบทบาทหน้าที่ ตามมาตรา 7 แห่งพระราชบัญญัติมหาวิทยาลัยราชภัฏ พ.ศ. 2547 คือ ให้การศึกษาวิชาการและวิชาชีพชั้นสูง ทำการวิจัยให้บริการทางวิชาการแก่สังคม ปรับปรุงถ่ายทอดและพัฒนาเทคโนโลยี ทำนุบำรุงศิลปวัฒนธรรม ผลิตครู และส่งเสริมวิทยฐานะครูในท้องถิ่น เขตรับผิดชอบซึ่งมีจังหวัดอุดรธานี หนองคาย และหนองบัวลำภู จากการศึกษาสถาพปัญหาที่ผ่านมาพบว่า มหาวิทยาลัยราชภัฏอุดรธานีมีสถานที่ตั้งอยู่ในเขตอำเภอเมือง จังหวัดอุดรธานี ซึ่งเป็นสถานที่ให้บริการการศึกษาแก่ท้องถิ่นเพียงแห่งเดียว ทำให้ไม่สามารถให้บริการการศึกษาแก่ประชาชนและเยาวชน ในเขตรับผิดชอบของมหาวิทยาลัยราชภัฏอุดรธานีได้อย่างทั่วถึง โดยเฉพาะอย่างยิ่ง ในเขตพื้นที่ที่อยู่ห่างไกลจากที่ตั้งของมหาวิทยาลัย ด้วยเหตุนี้จังหวัดหนองคายเป็นจังหวัดที่อยู่ในเขตพื้นที่ของมหาวิทยาลัยราชภัฏอุดรธานีซึ่งประชาชนและเยาวชนส่วนใหญ่ในพื้นที่ขาดโอกาสในการศึกษาต่อในระดับที่สูงขึ้น ความสำคัญอีกประการหนึ่งได้แก่ ปัญหาเศรษฐกิจ อันเนื่องมาจากสภาพทางเศรษฐกิจของชุมชนในท้องถิ่นค่อนข้างยากจน ทำให้ไม่สามารถส่งบุตรหลานของตน ไปศึกษาต่อในมหาวิทยาลัยราชภัฏอุดรธานีที่มีที่ตั้งอยู่ไกลจากชุมชนที่อยู่อาศัย
มหาวิทยาลัยราชภัฏอุดรธานี ซึ่งรับผิดชอบการจัดการศึกษาในระดับอุดมศึกษาได้ตระหนักถึงบทบาทหน้าที่และพันธกิจในการพัฒนาบุคลากร ในสาขาอาชีพต่างๆ มหาวิทยาลัยได้คำนึงถึงการกระจายโอกาสทางการศึกษาในระดับอุดมศึกษา เพื่อตอบสนองความต้องการของชุมชน ทางมหาวิทยาลัยจึงได้การจัดตั้ง
ศูนย์การศึกษาในเขตอำเภอบึงกาฬ จังหวัดหนองคาย (ปัจจุบันเป็นอำเภอเมืองบึงกาฬ จังหวัดบึงกาฬ) การจัดตั้งมหาวิทยาลัยราชภัฏอุดรธานีมีความจำเป็นอย่างยิ่งเพื่อให้การปฏิบัติภารกิจหน้าที่ดังกล่าวบรรลุเป้าหมายได้อย่างมีประสิทธิภาพสูงสุด
วอลเลย์บอลชายชิงแชมป์เอเชีย รุ่นอายุไม่เกิน 23 ปี 2017
วอลเลย์บอลชายชิงแชมป์เอเชีย รุ่นอายุไม่เกิน 23 ปี 2017 () เป็นครั้งที่ 2 ของการแข่งขัน ซึ่งจัดขึ้นที่อาร์เดบิล, ประเทศอิหร่าน ระหว่างวันที่ 1–9 พฤษภาคม ค.ศ. 2017 เพื่อคัดเลือกตัวแทนทวีปเอเชีย 2 ทีม เข้าร่วมแข่งขันวอลเลย์บอลชายชิงแชมป์โลก รุ่นอายุไม่เกิน 23 ปี 2017 ที่ ไคโร, ประเทศอียิปต์
การแบ่งกลุ่มโดยอาศัยอันดับจากวอลเลย์บอลชายชิงแชมป์เอเชีย รุ่นอายุไม่เกิน 23 ปี 2015 โดยเจ้าภาพและอีก 7 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 4 ทีมที่เหลือได้ทำการจับฉลากเมื่อวันที่ 27 กุมภาพันธ์ ค.ศ. 2017 ณ โรงแรมดุสิต ปริ๊นเซส ศรีนครินทร์, กรุงเทพมหานคร, ประเทศไทย โดยตัวเลขในวงเล็บเป็นลำดับจากการแข่งขันเมื่อครั้งที่แล้ว
ในการแข่งขันหากผลว่ามีผลเท่ากันจะตัดสินตามลำดับดังนี้
แมตช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมตช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
วอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2017
วอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2017 () เป็นครั้งที่ 2 ของการแข่งขัน ซึ่งจัดขึ้นที่นครราชสีมา, ประเทศไทย ระหว่างวันที่ 13 – 21 พฤษภาคม ค.ศ. 2017 เพื่อคัดเลือกตัวแทนทวีปเอเชีย 2 ทีม เข้าร่วมแข่งขันวอลเลย์บอลหญิงชิงแชมป์โลก รุ่นอายุไม่เกิน 23 ปี 2017 ที่ ลูบลิยานา, ประเทศสโลวีเนีย
การแบ่งกลุ่มโดยอาศัยอันดับจากวอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2015 โดยเจ้าภาพและอีก 7 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 6 ทีมที่เหลือได้ทำการจับฉลากเมื่อวันที่ 27 กุมภาพันธ์ ค.ศ. 2017 ณ โรงแรมดุสิต ปริ๊นเซส ศรีนครินทร์, กรุงเทพมหานคร, ประเทศไทย โดยตัวเลขในวงเล็บเป็นลำดับจากการแข่งขันเมื่อครั้งที่แล้ว